Η Ώρα των Πολλών, τα Κάλπικα «Μπαξίσια»\nκαι ο Εκμαυλισμός του Πολιτικού Βίου\nΜια απλή πράξη είνια ο καλύτερος κριτής. Για ποιά ελάφρυνση μιλάνε με το θράσος που τους διακρίνει.\nΠΕΡΙΟΔΟΣ (1) ΑξίαΡεύματος ΦΠΑ Ρυθμιζο-μενες Χρεώσεις ΔΗΜΟΤΙΚΑ ΤΕΛΗ ΕΡΤ ΕΦΚ Σύνολο Λογα-ριασμού Ποσο-στό αξίας Ρεύματος / Σύνολο Λογαριασμού Ποσοστό αξίας Εκτός Ρεύματος / Σύνολο Λογαριασμού Διαφο-ρά λόγω της μείωσης του ΦΠΑ\nΑ-ΔΙΜΗΝΟ-2017 261,99 34,06 0 40,43 5,62 -0,1 342,00 76,61% 23,39% 15,72\nΒ-ΔΙΜΗΝΟ-2017 136,79 61,61 326,71 41,14 5,72 13,03 585,00 23,38% 76,62% 8,21\nΓ-ΔΙΜΗΝΟ-2017 49,84 6,48 0 45,39 6,31 -0,02 108,00 46,15% 53,85% 2,99\nΔ-ΔΙΜΗΝΟ-2017 136,43 39,37 160,01 43,97 6,12 8,1 394,00 34,63% 65,37% 8,19\nΕ-ΔΙΜΗΝΟ-2017 71 9,23 0 43,27 6,02 0,48 130,00 54,62% 45,38% 4,26\nΖ-ΔΙΜΗΝΟ-2017 48,79 18,62 90,39 41,85 5,82 4,53 210,00 23,23% 76,77% 2,93\nΣΥΝΟΛΑ 704,84 (2) 169,37 577,11 265,05 35,61 26,02 1.769,00 43,1% (3) 56,9% (4) 42,29\n(1). Το κόκκινο χρώμα στην περίοδο κατανάλωσης υποδηλώνει τον εκκαθαριστικό λογ/μό ( 2). Το ποσό που αφορά την αξία της κατανάλωσης ρεύματος (3). Ο μέσος όρος ετήσιας κατανάλωσης της αξίας του ρεύματος ( 4). Ο μέσος όρος της αξίας ολων των υπολοίπων εκτός του ρεύματος\nΜάιος 2010: Με το νόμο 3845/10 περικόπτονται τα δώρα, δηλαδή η 13η και 14η σύνταξη. Υποκαθίστανται με επιδόματα, 800 συνολικά ευρώ, με εξαιρέσεις. Τα επιδόματα αυτά έμελλε να καταργηθούν πλήρως, τρία χρόνια αργότερα.\nΙούνιος 2010: Με τους νόμους 3863/10 και 3865/10 άλλαξε ο τρόπος υπολογισμού των συντάξεων, φέρνοντας κλιμακωτές μειώσεις από το 2015. Στο στόχαστρο μπήκαν οι κύριες άλλα και οι επικουρικές συντάξεις.\nΙούλιος 2011: Οι νόμοι 3986/11 και 4002/11 επιβάλλουν μειώσεις σε συνταξιούχους κάτω των 60 ετών 6%. Για κύριες συντάξεις μεγαλύτερες από 1.700 που φτάνουν το 10% για κύριες συντάξεις υψηλότερες των 3.000 ευρώ. Η μείωση είναι μεγαλύτερη καθώς επιβάλλεται επί του συνολικού ποσού και όχι επί του τμήματος που υπερβαίνει το όριο των 1.700 ευρώ.\nΣεπτέμβριος 2011: Επιβάλλεται Ειδική Εισφορά Αλληλεγγύης Συνταξιούχων με αναδρομική ισχύ από το 2010. Αφορά τις κύριες συντάξεις, με κλιμακωτές μειώσεις 3% για ποσά άνω των 1.400 ευρώ έως 13% για συντάξεις άνω των 3.500 ευρώ. Επίσης, προέβλεπε μειώσεις στις επικουρικές συντάξεις, κλιμακωτά, από 3% για ποσά άνω των 300 έως 10% για επικουρικές συντάξεις άνω των 650.\nΟκτώβριος 2011: Ο νόμος 4024/11 φέρνει περαιτέρω μειώσεις για τους νέους συνταξιούχους. Οι συνταξιούχοι κάτω των 55 ετών υπέστησαν περικοπή 40% επί της κύριας σύνταξης για ποσά άνω των 1000 ευρώ. Οι συνταξιούχοι κάτω των 60 ετών υπέστησαν μείωση 20% επί της κύριας σύνταξης για ποσά άνω των 1.200 ευρώ. Σε ότι αφορά τις επικουρικές συντάξεις για τους συνταξιούχους του ETEAΜ επιβλ μείωση 30% για ποσά άνω των 150 ευρώ. Για τα υπόλοιπα επικουρικά ταμεία του ιδιωτικού τομέα, οι μειώσεις ήταν 15%, ενώ για τους δημοσίους υπαλλήλους υπήρξε μείωση της δεύτερης επικουρικής κατά 20%.\nΜάρτιος 2012: Με το νόμο 4051/12 επιβάλλονται νέες περικοπές σε κύριες και επικουρικές συντάξεις. Ο νόμος είχε αναδρομική ισχύ από τον Ιανουάριο του 2012. Μειώνονται 12% οι κύριες συντάξεις άνω των 1300 ευρώ. Σε ότι αφορά τις επικουρικές, συντάξεις κάτω των 250 ευρώ αυτές μειώθηκαν κατά 10%. Για ποσά από 251 έως 300 ευρώ η μείωση ήταν 15% και για ποσά άνω των 300 ευρώ η μείωση ήταν 20%.\nΝοέμβριος 2012: Ο νόμος 4093/12 φέρνει μειώσεις τόσο σε κύριες όσο και σε επικουρικές συντάξεις. Ο νόμος τέθηκε σε ισχύ από τον Ιανουάριο του 2013. Αυτήν τη φορά η μείωση υπολογίστηκε επί του συνόλου του εισοδήματος του συνταξιούχου από κύρια και επικουρικές συντάξεις. Τα ποσά από 1.000-1.500 ευρώ υπέστησαν μείωση 5%, 1.500-2.000 μείωση 10%, από 2.000-3.000 μείωση 15%, και ποσά από 3.000 ευρώ και άνω μείωση 20%. Επίσης, καταργήθηκαν οριστικά τα επιδόματα δώρων στις κύριες και τα δώρα στις επικουρικές.\nΙούλιος 2014: Εφαρμόζεται διάταξη του νόμου 4254/12 που προέβλεπε τη ρήτρα μηδενικού ελλείμματος στις επικουρικές συντάξεις του ΕΤΕΑ. Όσοι είχαν ενταχθεί τότε στο υπερ- επικουρικό ταμείο υπέστησαν οριζόντιες μειώσεις της τάξης του 5,2%.\nΑύγουστος 2015: Ο νόμος 4336/2015 (Τρίτο Μνημόνιο) έφερε μείωση σε κύριες και επικουρικές συντάξεις. Αυξήθηκαν οι εισφορές υπέρ ΕΟΠΥΥ στις κύριες και επιβλήθηκε εισφορά στις επικουρικές. Συγκεκριμένα, οι εισφορές αυξήθηκαν κατά 2 μονάδες (από 4% σε 6%) επί του ποσού των κύριων συντάξεων, πριν από τις περικοπές που ξεκίνησαν το 2010. Στις επικουρικές επιβλήθηκε εισφορά 6% επί του ποσού μετά των περικοπών. Στις επικουρικές βέβαια, επιβλήθηκε εισφορά υγείας και στις περιπτώσεις δεύτερης επικουρικής, καθώς και στις επικουρικές που δίνονται λόγω θανάτου.\nüΓια ποσό εισοδήματος από 7.607,55 μέχρι 7.905,91 ευρώ, το ποσό ΕΚΑΣ θα είναι 172,50 ευρώ (ετήσιο 2.070,00 ευρώ).\nüΓια ποσό εισοδήματος από 7.905,92 μέχρι 8.104,76 ευρώ, το ποσό ΕΚΑΣ θα είναι 115,00 ευρώ (ετήσιο 1.380,00 ευρώ).\nüΓια ποσό εισοδήματος από 8.104,77 μέχρι 8.353,38 ευρώ το ΕΚΑΣ θα είναι 57,50 ευρώ (ετήσιο 690,00 ευρώ).\nüΕΚΑΣ 230 ευρώ το μήνα (ετήσιο 2.760,00) για όσους έχουν ετήσιο εισόδημα από συντάξεις (κύριες και επικουρικές) μισθούς, ημερομίσθια και λοιπά επιδόματα ή βοηθήματα, μέχρι 7.216 ευρώ.\nüΓια εισοδήματα από 7.216,01 ευρώ έως 7.518 ευρώ ετησίως, καταβάλλεται ΕΚΑΣ 172,5 ευρώ το μήνα (ετήσιο 2.070,00 ευρώ).\nüΓια εισοδήματα από 7.518,01 ευρώ έως 7.720 ευρώ ετησίως, καταβάλλεται ΕΚΑΣ 115 ευρώ το μήνα (ετήσιο 1.380,00 ευρώ).\nüΓια εισοδήματα από 7.720,01 ευρώ, έως 7.972 ευρώ καταβάλλεται ΕΚΑΣ 57,5 ευρώ το μήνα (ετήσιο 690,00 ευρώ).\nΚλίμακα Εισοδήματος Συντελεστής σήμερα Νέοι συντελεστές Μείωση\n12.000 έως 20.000€ 2% 0% 160,00\n20.000 έως 30.000 € 5% 2% 300,00\n30.000 έως 40.000 € 6,50% 4% 250,00\n40.000 έως 65.000 € 7,50% 6% 375,00\nΧρήση 2010 (Οικ. Έτος-2011) Χρήσης 2011 (Οικ. Έτος 2012) Χρήσης 2013 (Οικ Έτος 2014) 2016\nΚΛΙΜΑΚΑ ΜΙΣΘΩΤΩΝ - ΣΥΝΤΑΞΙΟΥΧΩΝ -ΕΠΑΓΓΕΛΜΑΤΙΩΝ Φορολογική κλίμακα για εισόδημα από μισθωτή εργασία και συντάξεις\nΣύνολο Σύνολο Σύνολο Σύνολο\nΕισοδήμα-τος-ευρώ Φόρου- ευρώ Εισοδήμα-τος-ευρώ Φόρου- ευρώ Εισοδήμα-τος-ευρώ Φόρου- ευρώ Εισοδήμα-τος-ευρώ Φόρου- ευρώ\n12.000 0 5.000 0 25.000 5.500 20.000,00 4.400,00\n16.000 720 12.000 700 42.000 10.940 30.000,00 7.300,00\n22.000 2.160 16.000 1.420 Υπερβάλλον 42% 40.000,00 11.000,00\n26.000 3.200 26.000 3.920 υπερβάλλον 42% υπερβάλλον 45%\n32.000 5.120 40.000 8.820\n40.000 8.000 60.000 16.420\n60.000 15.600 100.000 32.420\n100.000 31.600 άνω των 100.000 45%\nΓια τους εργαζόμενους κάτω των 25: Επιδότηση 80% των εισφορών του εργαζόμενου και του εργοδότη, Μείωση της εισφοράς του εργοδότη από 6,67% σε 2,66%, Μείωση της εισφοράς του εργαζόμενου από 6,67% σε 1,34%, Μέτρο που θα ωφελήσει περίπου 140.000 εργαζόμενους Για τους εργαζόμενους 25-29: Επιδότηση 25% των εισφορών του εργαζόμενου και του εργοδότη, Μείωση της εισφοράς του εργοδότη από 13,33% σε 10%, Μείωση της εισφοράς του εργαζόμενου από 6,67% σε 5%, Μέτρο που θα ωφελήσει περίπου 180.000 εργαζόμενους\nΜισθός Εργαζόμενου Μηνιαίο Ποσό επιδότησης εργοδότη (πρόσθετο της υπάρχουσας επιδότησης 50%) Μηνιαίο ποσό επιδότησης εργαζόμενου Ετήσιο όφελος εργοδότη Ετήσιο όφελος εργαζόμενου Μισθός Εργαζόμενου Μηνιαίο Ποσό επιδότησης εργοδότη Μηνιαίο ποσό επιδότησης εργαζόμενου Ετήσιο όφελος εργοδότη Ετήσιο όφελος εργαζόμενου\n650 € 26 € 35 € 364 € 490 € 650 € 22 € 11 € 308 € 154 €\n780 € 31 € 42 € 434 € 588 € 780 € 26 € 13 € 364 € 182 €\n850 € 34 € 45 € 476 € 630 € 850 € 28 € 14 € 392 € 196 €\n1.000 € 40 € 53 € 560 € 742 € 1.000 € 33 € 17 € 462 € 238 €\n1.200 € 48 € 64 € 672 € 896 € 1.200 € 40 € 20 € 560 € 280 €\nΚατ’ αρχήν ό λόγος της επιδότησης των εργαζομένων, θα πρέπει να αναζητηθεί στην μείωση του αφορολογήτου το 2020. Ο νόμος έχει ψηφισθεί απο το ΣΥΡΙΖΑ και προβέπει το αφορολόγητο όριο μειώνεται από 8.636 σε 5.681 ευρώ. Παράδειγμα απο το 2020:\nΜηνιαία Μικτά Ετήσια Μικτά (14 μισθούς) Μείον κρατήσεις ΕΦΚΑ Φορολο-γητέο Επιβάρυ-νση φόρου Ετήσιο ποσό επιδότησης εργαζομένου Τελική Επιβάρυνση\n650,00 9.100,00 121,94 8.978,06 -725,35 364,00 -235,00\n700,00 9.800,00 131,32 9.668,68 -877,29 434,00 -289,89\n800,00 11.200,00 150,08 11.049,92 -1.181,16 476,00 -551,16\n900,00 12.600,00 168,84 12.431,16 -1.485,04 560,00 -743,04\n1.000,00 14.000,00 187,60 13.812,40 -1.788,91 672,00 -892,91\nΑπο το 2010 έφτασαν οι αμοιβές στον ιδιωτικό τομέα το 2018. Σύμφωνα με τα τελευταία μηνιαία στοιχεία για την απασχόληση, τα οποία δημοσίευσε οΕΦΚΑ, οι μέσες αποδοχές όλων των μισθωτών, είτε αυτοί έχουν συμβάσεις πλήρους, είτε μερικής απασχόλησης έφτασαν, τον περασμένο Νοέμβριο-2018, μόλις τα 916 ευρώ /μήνα μικτά (καθαρά 769 ευρώ).\nΤο Νέο Αναπτυξιακό Φορολογικό Αναδιανεμητικό Σύστημα (Ν.Α.Φ.Α.Σ) Φορολογία Μέρος (IV)\nΟι ακροβασίες, οι πειραματισμοί μαζί με την οικονομική εξόντωση των πολιτών διαμέσου της φορολογίας πρέπει να τερματιστούν. Η υπάρχουσα φορολογία περισσότερο θυμίζει μια αδιάκοπη και επαναλαμβόμενη επιβολή προστίμων, στην απασχόληση, στην υγιή επιχειρηματικότητα και στην κατοχή ακίνητης περιουσίας. Το σημαντικότερο δε, ότι είναι «τυφλή», αδιέξοδη και αντικοινωνική. Οι επιπτώσεις τις, θεωρούνται το φυσικό επακόλουθο της στρατηγικής της νεοφιλελεύθερης παγκοσμιοποιημένης επικρατούσας άποψης, για την οικονομία, με την Ελλάδα λεηλατημένη και τον λαό της, φτωχοποιημένο.\nΕίτε απο την νεοφιλελεύθερη σκοπιά είτε απο την σκοπιά της άρνησης της πληρωμής των φόρων, το αποτέλεσμα είναι ένα και το αυτό:\nΗ λειτουργία της δημόσιας διοίκησης, των δημόσιων αγαθών και της αναδιανομής των πόρων, δεν θα ήταν εφικτή χωρίς τη συγκέντρωση των απαραίτητων φορολογικών εσόδων.\nΤο ζητούμενο είναι να ισχύσει η βασική αρχή: Οι φόροι θα πρέπει να αντιστοιχούν στη φοροδοτική ικανότητα του ατόμου, και επιπλέον θα πρέπει να είναι συγκεκριμένοι ευκόλως βεβαιούμενοι και αποδοτικοί (Άνταμ Σμιθ).\nΗ παρουσίαση πτυχών του φορολογικού συστήματος Μέρος (I+II+III) αποσκοπούσε στην απόπειρα ανάπτυξης ενός φορολογικού συστήματος, ο οποίος θα αποτελούσε ένα αδιάσπαστο μέρος του Ολου (της Οικονομικής Παραγωγικής Ανασυγκρότησης), με την ονομασία το Νέο Αναπτυξιακό Φορολογικό Αναδιανεμητικό Σύστημα (Ν.Α.Φ.Α.Σ).\nΟι βασικές αρχές του Νέου Αναπτυξιακού Φορολογικού Αναδιανεμητικού Συστήματος (Ν.Α.Φ.Α.Σ)\nΑπαραίτητη προυπόθεση ενός σοβαρού φορολογικού συστήματος είναι η αμοιβαία σχέση του με την εκάστοτε οικονομική πολιτική. Θα πρέπει η οικονομική πολτική να βρίσκεται σε άμοιβαία εξάρτηση με την επικρατούσα φορολογική πολιτική.\nΚατά συνέπεια πρέπει να ισχύσουν τα εξής κατά είδος φορολογίας:\nΑ) Φορολογία Φυσικών Προσώπων\n1η) Βασική αρχή: Επιβολή φόρου στο αποτέλεσμα έσοδα μείον έξοδα: Hεφαρμογή ενός απλού συστήματος το οποίο βασίζεται στον κανόνα «έσοδα μείον έξοδα». Τo νέο σύστημα προβλέπει πως από τα συνολικά εισοδήματα κάθε φορολογούμενου θα αφαιρούνται όλες οι δαπάνες, με εξαίρεση όσες αφορούν την απόκτηση περιουσιακών στοιχείων και την αποπληρωμή λογαριασμών κοινής ωφέλειας. Πιο αναλυτικά, επί της ουσίας ως «αφορολόγητο» όριο εισοδήματος θα αναγνωρίζεται το συνολικό ύψος των δαπανών του κάθε φορολογούμενου, εκτός όσων αφορούν σε αγορές ακινήτων, αυτοκινήτων και άλλων περιουσιακών στοιχείων. Οι δαπάνες θα... εκπίπτουν 100% από τα συνολικά εισοδήματα μισθούς, συντάξεις, ενοίκια αγροτικά εισοδήματα κ.ά. Πέρα από τα όσα ξοδεύει κανείς για την αγορά περιουσιακών στοιχείων, δεν θα λαμβάνονται υπόψη για την κατοχύρωση του αφορολόγητου ορίου και οι δαπάνες για την πληρωμή λογαριασμών ΔΕΗ, ΕΥΔΑΠ, τηλεφωνίας και εισιτηρίων.\nΕπί της διαφοράς που προκύπτει, ο φόρος υπολογίζεται με συντελεστή που θα πρέπει να είναι τέτοιος ώστε να υπάρχει σημαντικό κίνητρο.Το «καθαρό» ποσό που θα μένει μετά την αφαίρεση όλων των παραπάνω δαπανών από τα δηλούμενα εισοδήματα θα υπόκειται σε φόρο με νέα κλίμακα, στην οποία ο κατώτατος συντελεστής φόρου θα ανέρχεται σε 25% και ο ανώτατος πιθανότατα θα φτάνει στο 45%.\n2η) Βασική αρχή:Διασύνδεση του taxisnet με όλες τις επιχειρήσεις: Η εφαρμογή του θα συνδυαστεί με την ηλεκτρονική...παρακολούθηση της έκδοσης των παραστατικών (τιμολόγια, αποδείξεων λιανικής πώλησης κλπ). Επίσης θα γίνει διασύνδεση όλων των ταμειακών μηχανών των επιχειρήσεων με τη Γενική Γραμματεία Πληροφοριακών Συστημάτων του υπουργείου Οικονομικών, ώστε ακόμη και τα στοιχεία των λαινικών αποδείξεων που θα εκδίδονται μέσω συναλλαγών με μετρητά να καταγράφονται σε πραγματικό χρόνο.\n3η) Βασική αρχή: Αναγραφή του Αριθμού Φορολογικού Μητρώου (Α.Φ.Μ.) σε όλα τα παραστατικά πώλησης: Για να μην καταστρατηγηθεί η 2η βασική αρχή, υποχρεωτικά θα αναγράφεται το ΑΦΜ, του αγοραστή. Οι κάτοικοι της χώρας διαθέτουν ΑΦΜ. Οι κάτοικοι της ΕΕ επίσης. Οι κάτοικοι των τρίτων χωρών επίσης διαθέτουν αλλά αν στερούνται, τότε τον αριθμό διαβατηρίου (διασταύρωση με το σύστημα εισόδου στην χώρα).\nΒ) Φορολογία των Επιχειρήσεων\nα) Καταγραφή των προτάσεων για την ανασυγκρότηση της οικονομίας\nΗ βιομηχανία-μεταποίηση αποτελεί την βάση της οικονομίας μιας χώρας. Στην Ελλάδα ιστορικά η βιομηχανία-μεταποίηση απο την είσοδό μας στην ΕΕ, κατείχε το 1981 το 25% του ΑΕΠ, το 2000 στο 6,59 και το 2014 στο 3,3%. Η κατάρρευση εξηγείται λόγω:\nΤου τρόπου δημιουργίας και λειτουργίας της «εθνικής» αστικής τάξης.\nΤην ανυπαρξία βιομηχανικής πολιτικής. Το Υπουργείο Βιομηχανίας, υποβαθμίστηκε σε Γενική Γραμματεία, της οποίας σήμερα και αυτή που να υπάρχει στερείται περιεχομένου.\nΤην ένταξη μας στην Ε.Ε. και στην ευρωζώνη (έλλειψη των αντίστοιχων νομισματικών πολιτικών μέσω του εθνικού νομίσματος).\nΤις συχνές μεταβολές του θεσμικού πλαισίου (αδειοδοτικό, φορολογικό, ασφαλιστικό δανειοδοτικό, χρηματοδοτικό κλπ).\nΟ κύριος στόχος της ανασυγκρότησης θα επικεντρωθεί στη διαμόρφωση των έξι παραγωγικών διακλαδωμένων οικονομικών υποσυνόλων ενός συνόλου, που θα αποτελούν και την αιχμή της αναπτυξιακής πολιτικής, σε συνδυασμό με μια σαφή και σύγχρονη κλαδική πολτική. Τα 6 αυτά παραγωγικά υποσύνολα είναι:\nΤην αξιοποίηση του ορυκτού μας πλούτου.\nΤα νέα διακλαδωμένα υποσύνολα, της έντασης γνώσης και έρευνας όπως των περιβαλλοντικών τεχνολογιών, της πληροφορικής και μικροηλεκτρονικής, της βιοτεχνολογίας κλπ.\nΤα ανωτέρω υποσύνολα είναι και μεταξύ τους αλληλοεξαρτώμενα (πχ. το ενεργειακό επηρεάζει άμεσα τη βιομηχανία και το κατασκευαστικό). Η έρευνα η τεχνολογία, η πληροφορική και η καινοτομία αφορά όλα τα διακλαδωμένα υποσύνολα. Επίσης, η ανάπτυξη ορισμένων απ’ αυτών όπως π.χ. το τουριστικό, μπορεί να λειτουργήσει πολλαπλασιαστικά και σε άλλα όπως π.χ. στις κατασκευές και το αγροτοδιατροφικό κλπ.\nΤο Ακαθάριστο Εγχώριο Προϊόν (ΑΕΠ), μετρά το σύνολο των αγαθών που παράγεται μέσα στην χώρα στην διάρκεια ενός έτους. Το ΑΕΠ το διακρίνουμε σε προϊόν του:\nα) πρωτογενή τομέα (γεωργία, κτηνοτροφία, αλιεία κλπ.),\nβ) δευτερογενή τομέα (βιοτεχνία, βιομηχανία) και\nγ) τριτογενή τομέα (υπηρεσίες).\nΗ εξέλιξη του ΑΕΠ κατά τομέα παραγωγής αποτυπώνεται στον επόμενο πίνακα:\nΠίνκας 1- Η εξέλιξη κατά Τομέα Συμμετοχής στο ΑΕΠ (%)\nΤομέας του ΑΕΠ 1980 1990 2000 2005 2009 2010 2014\nΠρωτογενής 25,00 10,50 6,59 4,81 3,14 3,26 3,30\nΔυτερογενής 25,30 26,50 20,95 19,15 17,79 17,90 12,00\nΤριτογενής 49,70 63,00 72,46 76,04 79,07 78,84 84,70\nΣύνολο 100,00 100,00 100,00 100,00 100,00 100,00 100,00\nΤο 2000 απο το ποσοστό 20,95%το του Δευτερογενή Τομέα το 6,21% αποτελούσαν οι κατασκευές. Το 2005 απο το 20,95% το 6,88% αποτελούσαν οι κατασκευές\nΒασικό χαρακτηριστικότης ελληνικής βιομηχανίας είναιτο πολύ μικρό μέγεθος των παραγωγικών μονάδων του κλάδου. Συγκεκριμένα, Κατά το έτος 2016 δραστηριοποιήθηκαν στην Ελλάδα συνολικά 793.946 επιχειρήσεις στους τομείς της βιομηχανίας, των κατασκευών, του εμπορίου και των υπηρεσιών (πλην των προσωπικών υπηρεσιών). Οι κλάδοι με το μεγαλύτερο πλήθος επιχειρήσεων ήταν:\nΠίνακας 2: Βασικά οικονομικά μεγέθη επιχειρήσεων ανά τομέα οικονομικής δραστηριότητας- Αριθμός επιχειρήσεων και κύκλος εργασιών κατά τάξη μεγέθους απασχόλησης και τομέα οικονομικής δραστηριότητας έτους 2016\nΚΛΑΔΟΣ ΟΙΚΟΝΟΜΙΚΗΣ ΔΡΑΣΤΗΡΙΟΤΗΤΑΣ Απασχολούμενα Ατομα ΚΟΣΤΟΣ ΠΡΟΣΩ-ΠΙΚΟΥ ΑΡΙΘΜΟΣ ΑΠΑΣΧΟ-ΛΟΥΜΕΝΩΝ\n0-9 10-19 20-49 50-249 Ανω των 250 Σύνολο Αριθμού Επιχει-ρήσεων\nΑΡΙΘΜΟΣ ΕΠΙΧΕΙΡΗΣΕΩΝ (σε χιλιάδες ευρώ) (σε μονάδες)\nΤομέας Β-Ορυχεία & Λατομεία 626 25 15 11 4 681 156.058 4.897\nΤομέας Γ- Μεταποίηση 57.578 2.293 1.218 660 113 61.862 5.796.016 311.369\nΤομέας Δ- Παροχή Ηλεκτρικού Ρεύματος, Φυσικού Αερίου, Ατμού και Κλιματισμού 6.874 21 12 13 6.920 1.183.580 30.677\nΤομέας Ε- Παροχή Νερού, Επεξεργασία Λυμάτων, Διαχείρηση Αποβλήτων και Δραστηριότητες Εξυγίανσης 1.880 102 77 55 3 2.117 398.187 145.060\nΤομέας ΣΤ- Κατασκευές 75.770 895 417 135 12 77.229 1.141.334 16.076\nΤομέας Ζ- Χονδρικό Εμπόριο & Λιανικό Εμπόριο, Επισκευή Μηχνοκίνητων Οχημάτων & Μοτοσυκλετών 249.186 4.026 1.637 569 85 255.503 8.172.820 708.428\nΤομέας Η-Μεταφορά & Αποθήκευση 61.433 782 412 195 56 62.878 3.683.881 184.151\nΤομέας Θ- Δραστηριότητες Υπηρεσιών Καταλύματος & Υπηρεσιών Εστίασης 107.920 6.590 2.814 681 47 118.052 2.878.895 488.149\nΤομέας Ι-Ενημέρωση & Επικοινωνία 18.339 352 223 155 19.069 1.919.067 79.568\nΤομέας Λ- Διαχείριση Ακίνητης Περιουσίας 8.627 116 30 40 8.813 186.853 15.677\nΤομέας Μ-Επαγγελματικές, Επιστημονικές & Τεχνικές Δραστηριότητες 151.080 716 340 157 27 152.320 2.131.283 249.317\nΤομέας Ν-Διοικητικές & Υποστηρικτικές Δραστηριότητες 20.290 611 413 226 48 21.588 1.246.070 121.521\nΤομέας 95- Επισκευή Ηλεκτρονικών Υπολογιστών & Ειδών Οικιακής Χρήσης 6.879 20 15 6.914 68.253 11.311\nΣύνολο 766.482 16.549 7.623 2.897 395 793.946 28.962.297 2.366.201\nΕΛΣΤΑΤ: ΕΡΕΥΝΑ ΔΙΑΡΘΡΩΣΗΣ ΕΠΙΧΕΙΡΗΣΕΩΝ- Έτος 2016 (26-09-2018)\nΚλαδικές εξειδικεύσεις στην ελληνική βιομηχανία.\nΟι πέντε σημαντικότεροι κλάδοι της ελληνικής βιομηχανίας σύμφωνα με τα βασικά τους μεγέθη (το 2010) παρουσιάζονται στον Πιν.3 που ακολουθεί.\nΠίνακας 3: Οι πέντε σημαντικότεροι κλάδοι της βιομηχανίας\nΑριθμός επιχειρήσεων (83.565 επιχειρήσεων) ΕΤΟΣ-2010 Αριθμός εργαζομένων (400.943 σύνολο)\nΤρόφιμα 18,90% Τρόφιμα 20,30%\nΜεταλλικά προϊόντα 15,10% Μεταλλικά προϊόντα 11,90%\nΕίδη ένδυσης 13,00% Είδη ένδυσης 7,40%\nΕπιπλα 8,70% Προϊόντα από μη μεταλλικά ορτκτά 6,70%\nΠροϊόντα ξύλου 7,70% Επιπλα 5,20%\nΑπό Μελέτη ΙΟΒΕ: Βιομηχανία Τροφίμων και Ποτών, 2013 Στοιχεία Eurostat, SBS , 2010\nΠαρατηρείται ότι ο σημαντικότερος κλάδος ως προς τη συμμετοχή του στα τρία από τα τέσσερα βασικά μεγέθη (Αριθμός επιχειρήσεων, ακαθάριστη προστιθέμενη αξία και αριθμός εργαζομένων) είναι ο κλάδος των τροφίμων, με σημαντική διαφορά από τους κλάδους που ακολουθούν.\nΗ ύπαρξη πρώτων υλών και πλουτοπαραγωγικών πηγών:\nΗ Ελλάδα διαθέτει πρώτες ύλες και πλουτοπαραγωγικές πηγές: Ο αγροτικός τομέας και ο ορυκτός πλούτος μπορούν να δώσουν πρώτες ύλες στη βιομηχανία-μεταποίηση και ώθηση στην ανάπτυξη. Η Ελλάδα διαθέτει τα μεγάλα συγκριτικά πλεονεκτήματα:\nενός πλούσιου σε χλωρίδα και πανίδα, διαφοροποιημένου γεωμορφολογικά χώρου και\nενός ήπιου κλίματος που ευνοεί την παραγωγή μιας μεγάλης ποικιλίας και υψηλής ποιότητας αγροτικών προϊόντων.\nΗ Ελλάδα διαθέτει πλούσιο επιστημονικό δυναμικό σχετικά νεαρής ηλικίας:\nΤα Ελληνικά πανεπιστήμια και τα τεχνολογικά ιδρύματα παράγουν εξειδικευμένους τεχνολόγους και επιστήμονες που καλύπτουν όλους σχεδόν τους παραγωγικούς κλάδους. Το δυναμικό αυτό, όμως αναγκάζεται να αναζητήσει δουλειά και προκοπή σε άλλες χώρες.\nΒιομηχανική κληρονομιά-παράδοση. Ολόκληροι βιομηχανικοί κλάδοι συρρικνώθηκαν ή εξαφανίστηκαν και βιομηχανικές εγκαταστάσεις εγκαταλείπονται και σαπίζουν. Εχουν καταγραφεί 1.000 περιπτώσεις κτιριακών εγκαταστάσεων που «σαπίζουν» στην κυριολεξία. Πολλές απ' αυτές τις μονάδες έχουν στρατηγική σημασία για την τοπική οικονομία. Το ξεκαθάρισμα του ιδιοκτησιακού καθεστώτος είναι βασική προϋπόθεση για τη μεταβίβαση υποδομών, είτε σε ιδιώτες είτε σε συνεταιρισμούς. Εξακολουθεί όμως, να υπάρχει ζωντανή η βιομηχανική κληρονομιά σε ανθρώπους και κτιριακή υποδομή η οποία δεν έχει απαξιωθεί και μπορεί να επαναχρησιμοποιηθεί για βιομηχανική παραγωγή αλλά και άλλες σχετικές με τις ανάγκες της βιομηχανίας λειτουργίες.Αυτή η πολύτιμη παράδοση αποτελεί ζωτικό υλικό για τη σύσταση σύγχρονων εναλλακτικών παραγωγικών μοντέλων, αποτελεί δηλαδή κρίσιμο συγκριτικό πλεονέκτημα του τόπου που είναι εφικτό να μετατραπεί σε ανταγωνιστικό πλεονέκτημαγια την επανεκκίνηση της ελληνικής οικονομίας.\nΗ ταυτότητα της Ελληνικής βιομηχανίας: Οι συνθήκες στη χώρα μας δεν ταυτίζονται με τις συνθήκες στην βιομηχανική Δύση. Η χώρα μας, λόγω της απουσίας μιας βιομηχανικής ολοκλήρωσης, έχει μεγαλύτερες πρακτικές δυνατότητες, από τις αναπτυγμένες βιομηχανικά χώρες, να αναπτύξει βιομηχανία τεχνολογικής αιχμής με μικρές και ευέλικτες παραγωγικές μονάδες που θα εκμεταλλευτούν τα κενά και τις αδυναμίες του μαζικού μοντέλου παραγωγής. Εκτός από τις πολύ μεγάλες βιομηχανίες εντάσεως εργασίας (π.χ. κλωστοϋφαντουργία, χημική βιομηχανία κλπ) το είδος «βιομηχανικός εργάτης» σπανίζει και οι εργαζόμενοι δεν είναι βιομηχανικοί εργάτες με τη «φορντική έννοια» του όρου αλλά μάστοροι και τεχνίτες με σημαντική εμπειρία και πλύτιμη τεχνογνωσία. Η κουλτούρα της συνεργασίας μεταξύ των επιχειρήσεων στην Ελλάδα είναι πολύ χαμηλή. Οι παραγωγικές μονάδες χαρακτηρίζονται από έλλειψη καθετοποίησης με αποτέλεσμα πολύ χαμηλό ποσοστό εγχώριας Προστιθέμενης Αξίας (λειτουργία μόνο στα αρχικά ή μόνο στα τελικά στάδια της παραγωγής του τελικού προϊόντος).\nΤεχνολογίες Πληροφοριών και Επικοινωνίας (Τ.Π.Ε.)\nO κλάδος της πληροφορικής διακλαδίζεται σχεδόν με όλους κλάδους της οικονομίας, αλλά και της δημόσιας διοίκησης. Αποτελεί κεφαλαιώδους σημασίας η ανάπτυξη του.\nΤα υπέρ του κλάδου\nΕξειδικευμένο Ανθρώπινο Δυναμικό: Η Ελλάδα και οι Έλληνες μηχανικοί κατατάσσονται σύμφωνα με τον Economist,στις πρώτες 20 θέσεις σε επίπεδο ανθρώπινου δυναμικού στον κλάδο των ΤΠΕ παγκοσμίως και πρωτεύουν στο ITUICTdevelopmentindex. Πάνω από το 70% των Ελλήνων μιλάει αγγλικά.\nΥποδομές ΤΠΕ: Η Ελλάδα έχει τη δυνατότητα να καλύψει όλων των ειδών τις ανάγκες σε τεχνολογικές υποδομές και εγκαταστάσεις που απαιτούνται για μία μεγάλη επένδυση στον κλάδο των ΤΠΕ συμπεριλαμβανομένου και του τομέα των τηλεπικοινωνιών (σταθερή και κινητή βάσεις δεδομένων).\nΕρευνα και Εκπαίδευση: Η Ελλάδα διαθέτει ένα εκτενές δίκτυο Επιστημονικών και Τεχνολογικών Πάρκων, καθώς επισης και αξιόλογα Κέντρα Τριτοβάθμιας Εκπαίδευσης, ενώ τα τελευταία χρόνια η χώρα έχει σημειώσει σημαντική ανάπτυξη σε νέες τεχνολογικές συστάδες επιχειρήσεων, καθώς και σε τεχνολογικές θερμοκοιτίδες και επιταταχυντές.\nΕυνοϊκή γεωγραφική θέση: Η Ελλάδα είναι η Ευρωπαϊκή χώρα που διαθέτει την καλύτερη πρόσβαση σε σημαντικούς παραγωγούς ΤΠΕ Ανατολικών χωρών, όπως της Κίνας, της Ιαπωνίας και της Κορέας. Αυτή η ευνοϊκή γεωγραφική θέση σε συνδυασμό με τις αξιόλογες υποδομές μεταφορών και το εξειδικευμένο ανθρώπινο δυναμικό, καθιστούν την Ελλάδα ιδανική χώρα για την δημιουργία εγκαταστάσεων συναρμολόγησης προϊόντων και συσκευών στον κλάδο των ΤΠΕ.\nΟ στόχος: Η Ελλάδα διαθέτει το επιστημονικό δυναμικό αλλά και τα αντίστοιχα πανεπιστήμια. Κατά συνέπεια στόχο αποτελεί η επικέντρωση στους παρακάτω οκτώ κρίσιµους τεχνολογικούς τοµείς:\nΥλικά & Διεργασίες\nΤα πρώτα άμεσα μέτρα\n1) Μείωση του συντελεστή φορολογίας απο 29% στο 20%, στις επιχειρήσεις των 6 παραγωγικών υποσυνόλων. Τα κριτήρια της μείωσης αθροιστικά:\nα) Ποσοστιαία αύξηση του προσωπικού (πλήρη απασχόληση), αναλόγως του αριθμού των απασχολούμενων:\n1) για τις επιχειρήσεις απο 0-9 άτομα αύξηση 10% ήτοι 1 εργαζόμενος\n2) για τις επιχειρήσεις απο 10-19 άτομα αύξηση 15% ήτοι απο1 έως 3 εργαζόμενοι\n3) για τις επιχειρήσεις απο 20-49 άτομα αύξηση 15% ήτοι απο 3 έως 8 εργαζόμενοι\n4) για τις επιχειρήσεις απο 50-249 άτομα αύξηση 15% ήτοι απο 8 έως 38 εργαζόμενοι\n5) για τις επιχειρήσεις άνω των 250 άτομα αύξηση 15% ανάλογα τα απασχολούμενα άτομα\nβ) Εισαγωγή νέας τεχνολογίας και εκσυγχρονισμού της επιχείρησης\nγ) Στο πρωτογενή τομέα γεωργία, κτηνοτροφία, αλιεία κλπ, η μείωση της φορολογίας θα επέλθει με την δημιουργία συνεταιρισμών νέου τύπου ή την μετατροπή των ήδη υπαρχόντων και μετά απο τον έλεγχο των ισολογισμών τους, απο φοροτέχνες Α-τάξης, μέλη του οικονομικού επιμελητηρίου (ΟΕΕ). Επίσης ο ίδιος συντελεστής θα ισχύσει για τις περιπτώσεις της ανακαίνισης των εγκατελειμμένων κτιρίων.\nδ) Οι επιχειρήσεις παραγωγής πρώτων υλών όταν οι πωλήσεις τους απευθύνονται στο εσωτερικό της χώρας, για περαιτέρω επεξεργασία.\nε) Συμμόρφωση στις διατάξεις της φορολογικής και εργατικής νομοθεσίας.\n3η Βασική αρχή: Η εκλεγμένη Ελληνική κυβέρνηση να υπαγάγει άμεσα στο υπουργείο οικονομικών την ΑΑΔΕ. Αντισυνταγματική η ίδρυση της Ανεξάρτητης Αρχής Δημοσίων Εσόδων (ΑΑΔΕ). Σωρεία παραβιάσεων συνταγματικών διατάξεων: Θα ήταν εγκληματική παράλειψη αν δεν μνημονεύμαμε το θέμα της εθνικής κυριαρχίας και στα δημόσια έσοδα. Τα μνημόνια που ψήφισαν ο σύριζα, νέα δημοκρατία και οι συνοδοιπόροι τους περιείχε και την εκχώρηση των δημοσίων εσόδων για 99 χρόνια. Η ΑΑΔΕ έχει τις ακόλουθες αρμοδιότητες: Τον προσδιορισμό, τη βεβαίωση και την είσπραξη των φορολογικών και τελωνειακών εσόδων, καθώς και την είσπραξη λοιπών δημοσίων εσόδων την παρακολούθηση και τον έλεγχο της πορείας της βεβαίωσης και της είσπραξης των δημοσίων εσόδων και της εφαρμογής της κείμενης νομοθεσίας για την είσπραξη δημοσίων εσόδων,.... Η ΑΑΔΕ δεν υπόκειται πλέον σε οποιασδήποτε μορφής εποπτεία ή έλεγχο από την κυβέρνηση αλλά ασκεί πλήρεις αρμοδιότητες και υπερεξουσίες σε όλον τον φοροελεγκτικό και φοροεισπρακτικό μηχανισμό της χώρας. Ουσιαστικά ο Διοικητής της ΑΑΔΕ δρά, ως υπερυπουργός Οικονομικών, καθώς βάσει του ιδρυτικού νόμου της ΑΑΔΕ (του ν. 4389/2016) έχει πλέον αρμοδιότητες που καλύπτουν όλον τον φοροελεγκτικό και φοροεισπρακτικό μηχανισμό του κράτους.\nΌπως προειπώθηκε ζητούμενο είναι η συλλογή των φόρων. Ας δούμε μερικές πλευρές που σήμερα, οι κρατούντες δεν «έχουν προνοήσει».\nΜια τυχόν μείωση του φόρου εισοδήματος αντισταθμίζεται με:\nA) Την «αριστερή» εποχή του σύριζα, στις αρχές του 2015, με υφυπουργό οικονομικών την κα Βαλαβάνη, ίσχυαν δυο ενδιαφέροντα σημεία στην φορολογία.\n1ο) Στο ν.4321/2014 (ΦΕΚ Α’ 32/21-3-2015) «ρυθμίσεις για την επανεκκίνηση της οικονομίας» ως γνωστόν περιλαμβάνονται διατάξεις για τη ρύθμιση ληξιπρόθεσμων οφειλών στη Φορολογική Διοίκηση, η οποία αποκαλείται πλέον ως η ρύθμιση των 100 δόσεων.\n2ο ) Η υποχρέωση παρακράτησης φόρου στο εισόδημα από δικαιώματα προβλέπεται από τις διατάξεις του Κεφαλαίου Β, του τέταρτου μέρους του ν. 4172/2013(Κ.Φ.Ε.). Από τη συνδυαστική μελέτη και ερμηνεία των διατάξεων αυτών προκύπτουν τα εξής:\nα) Οι πληρωμές για δικαιώματα που προκύπτουν στην ημεδαπή υπόκεινται σε παρακράτηση φόρου 20%.\nβ) Υπόχρεοι σε παρακράτηση είναι, εφόσον έχουν τη φορολογική τους κατοικία στην ημεδαπή: i) τα νομικά πρόσωπα, ii) οι νομικές οντότητες, iii) τα φυσικά πρόσωπα που ασκούν επιχειρηματική δραστηριότητα και iv) οι φορείς της γενικής κυβέρνησης. Επίσης υπόχρεος σε παρακράτηση είναι και κάθε φορολογούμενος που έχει τη φορολογική του κατοικία στην αλλοδαπή αλλά δραστηριοποιείται στην Ελλάδα μέσω μόνιμης εγκατάστασης. Επομένως, παρακράτηση φόρου διενεργείται μόνο στις εξής περιπτώσεις:\ni. Στα δικαιώματα που καταβάλλονται σε ημεδαπά φυσικά πρόσωπα. ii. Στα δικαιώματα που καταβάλλονται σε αλλοδαπά φυσικά πρόσωπα. iii. Στα δικαιώματα που καταβάλλονται στα αλλοδαπά νομικά πρόσωπα και στις αλλοδαπές νομικές οντότητες που δεν δραστηριοποιούνται στην Ελλάδα μέσω μόνιμης εγκατάστασης.\nγ) Για πληρωμές δικαιωμάτων σε συνδεδεμένες επιχειρήσεις.\nTο 2016, η χώρα μας πλήρωσε για εισαγωγή υπηρεσιών 9,7 δισ. ευρώ. Εάν πολλαπλασιάσουμε τα 9,7 δις. επί 20%= 1,94 δισ. ευρώ σε φόρους.\nΒ) Σύμφωνα με στοιχεία πρόσφατων μελετών, το μέγεθος της παραοικονομίας της Ελλάδας το 2015 υπολογίζεται ότι ανήλθε περίπου στο 22,4%του ΑΕΠ, κάτι το οποίο μεταφράζεται σε περίπου €40 δισ.\nΓ) Την αναδρομική φορολόγηση των διαφυγόντων φόρων άνω των 100.000,00 ευρώ με την υποβολή δημοψηφίσματος, λόγω της πρόσφατης απόφασης του συμβουλίου της επικρατείας (παραγραφή στην πενταετία).\nΒασικές προυποθέσεις και όροι για την εφαρμογή του Ν.Α.Φ.Α.Σ.\nΗ αύξηση της ρευστότητας, των δημόσιων επενδύσεων καθώς και η πρόσβαση στο τραπεζικό δανεισμό αποτελούν το οξυγόνο της ανασυγκρότησης.\nΗ επανασύσταση του υπουργείου βιομηχανίας θεωρείται αναγκαία, με κύριο περιεχόμενο αυτό της ανασυγκρότησης και επεξεργασίας και ιεράρχησης των υπαρχουσών προτάσεων και μελετών.\nΔραστική μείωση των συντελεστών φορολόγησης στην μεταποίηση. Η μείωση των φορολογικών εσόδων, θα αντισταθμιστεί απο την αύξηση των φορολογικών εσόδων απο την απασχόληση, την παραγωγή και την κατανάλωση.\nΣυντελεστές ΦΠΑ 10%-20%: Στον ΦΠΑ προτείνεται ενιαίος κύριος συντελεστής 20% χαμηλός συντελεστής 10%, κατ’ εξαίρεση 6,5% και κατάργηση του ενδιάμεσου 13%. Για τον συντελεστή του 24% προτείνεται η μείωσή του στο 20%, ενώ οι κατηγορίες με συντελεστή 13% μεταφέρονται στο 10%. Επίσης, θα πρέπει να συνεχίσουν να απαλλάσσονται από την επιβολή ΦΠΑ (μηδενικός ΦΠΑ), αγαθά και υπηρεσίες όπως προβλέπονται στο άρθρο 22 του Ν.2859/2000, όπως ισχύει σήμερα και να εξετασθεί η απαλλαγή από ΦΠΑ αγαθών-υπηρεσιών κοινωνικού σκοπού (περιπτώσεις με συντελεστές κάτω του 6,5%).\nΤέλος, επιβάλλεται να ισχύσει ο μειωμένος συντελεστής κατά 30% για τις νησιωτικές και απομακρυσμένες περιοχές.\nΟι βασικές επιλογές του πολιτικού προσωπικού των τελευταίων τουλάχιστον 60 ετών κρίνονται τουλάχιστον λανθασμένες και εγκληματικές. Εαν δε ανατρέξουμε και στα προηγούμενα χρόνια, οι πέντε πτωχεύσεις μαζί με την σημερινή το αποδεικνύουν. Τα νέα καθήκοντα απαιτούν νέο πολιτικό προσωπικό ικανό να εμπνεύσει, να καθοδηγήσει και να οδηγήσει τον δημόσιο τομέα στην εκπλήρωση του επιτελικού του έργου, αυτό της ανασυγκρότησης της ελληνικής οικονομίας.\nΣτόχος του παραπάνω κειμένου αποτελεί να «αγγίξει» όσο το δυνατό ευρύτερο φάσμα του πολιτικού χώρου της χώρας μας. Απευθύνετε σε έντιμους πολίτες ανεξαρτήτως πολιτικού χώρου.\nΚανένας πολίτης δεν εξαιρείται από την τιμίαν υποχρέωσιν του να συνεισφέρῃ κατά την δύναμιν και τα πλούτη του τα εις δημοσίας ανάγκας δοσίματα (Ρήγας Φεραίος).\n*Για την σύνταξη του παραπάνω κειμένου εκτός απο τις προσωπικές απόψεις του γράφοντος, έγινε επιλογή θέσεων και προτάσεων απο τις παρακάτω πηγές:\niskra 30/04/2018, Δ. Σπάθας δικηγόρος\nΕΥΡΩΕΚΛΟΓΕΣ: ΑΚΡΑΙΑ ΔΙΚΟΜΜΑΤΙΚΗ ΠΟΛΩΣΗ\nΑυτό ακριβώς συμβαίνει το τελευταίο διάστημα με αφορμή, κυρίως, τις ευρωεκλογές. Παρά τις επιμέρους διαφορές που έχουν ΝΔ και ΣΥΡΙΖΑ παρακολουθούμε μια στείρα σύγκρουση μεταξύ τους όχι για την ουσία , αλλά για την εφαρμογή των ίδιων μέτρων. Βλέπουμε δυο πολιτικούς αρχηγούς να μην προτάσσουν τα ουσιαστικά προβλήματα της Ευρώπης, αλλά να συναγωνίζονται σε εξυπνακισμούς, λεκτικές κορώνες και ασκήσεις εντυπωσιασμού. Ζητήματα όπως το πολιτικό ιερατείο που επιβάλλει τις θελήσεις του στην Ευρώπη, η δομή της ΕΕ και της ευρωζώνης, η οικονομική πολιτική του νεοφιλελευθερισμού και της λιτότητας, η υποβάθμιση του Ευρωκοινοβουλίου, η απουσία πολιτικών πραγματικής αλληλεγγύης, το προσφυγικό, η στάση της Ευρώπης απέναντι στο δίπολο Αμερικής-Ρωσίας, η άνοδος του φασισμού και του νεοναζισμού και πολλά άλλα θα έπρεπε να βρίσκονται στην ημερήσια διάταξη των προγραμματικών συζητήσεων. Το όραμα της Ευρώπης των λαών, των συλλογικοτήτων, των κινημάτων, μιας Ευρώπης που δεν αφομοιώνει , αλλά αναγνωρίζει και σέβεται ιδιαίτερα χαρακτηριστικά λαών και μειονοτήτων, μιας Ευρώπης που χτίζει την ταυτότητα της όχι με την άνωθεν επιβολή, αλλά με τη συγκατάθεση λαών και τη σύμφωνη γνώμη των πολιτών της είναι πολύ σοβαρά θέματα για να απουσιάζουν από τον δημόσιο διάλογο.\nΕιδικότερα στη χώρα μας η ατζέντα θα έπρεπε να περιλαμβάνει ακόμη τους όρους των τριών μνημονίων, τις επιπτώσεις τους στην κοινωνία , την οικονομία, την πολιτική, τις προτάσεις για την έξοδο από την κρίση, το ρόλο της επιτροπείας, η οποία έχει επιβληθεί στη χώρα ως το 2060. Επιπλέον, αν και αντιδημοφιλές, πρέπει να συζητηθεί εκτενώς το κεντρικό πρόβλημα της παραμονής ή όχι της χώρας στη ζώνη του ευρώ. Κάτι τέτοιο θα ήταν εξαιρετικά χρήσιμο για την υπεύθυνη και σε βάθος ενημέρωση των πολιτών. Αλλά ποιος να προκαλέσει αυτόν τον διάλογο; Η ΝΔ που μονίμως ισχυρίζεται ότι θα τα έκανε όλα καλύτερα ή ο ΣΥΡΙΖΑ που πανηγυρίζει ότι μέσα από τη νεοφιλελεύθερη πολιτική κράτησε όρθια την κοινωνία και εμφάνισε πλεονάσματα; Έτσι λοιπόν από τη στιγμή που κανένα από τα δύο κόμματα εξουσίας δεν αμφισβητεί τον πυρήνα της πολιτικής των μνημονίων και το ρόλο του ευρώ μεταφέρουν τη συζήτηση σε δευτερεύοντα θέματα και προσπαθούν να παρασύρουν τους πολίτες με πυροτεχνηματικό λόγο.\nΔυστυχώς οι ευρωεκλογές αποτελούν μια πρόβα ακραίας πόλωσης στο δρόμο για τις εθνικές εκλογές. Εκεί που τα χτυπήματα κάτω από τη μέση θα δώσουν και θα πάρουν. Εκεί που ο εντυπωσιασμός θα κυριαρχήσει , οι λήροι θα θριαμβεύσουν, o πολιτικός λόγος θα αντικατασταθεί από τον οπαδικό και η ουσία των προβλημάτων θα θαφτεί. Εδώ σε τούτη τη χώρα, που η δημοκρατία λειτουργεί επιλεκτικά, χαμένος θα βγει τελικά ο τόπος και οι πολίτες . Όπως άλλωστε συμβαίνει πολλά χρόνια μα και κάθε φορά στη δικομματική παρτίδα.


Cine news: Όσκαρ Α' Γυναικείου Ρόλου στην Ολίβια Κόλμαν για την "Ευνοούμενη" του Λάνθιμου - Δείτε τους νικητές - Κοσμοράδιο 95,1\n25 Φεβ Cine news: Όσκαρ Α' Γυναικείου Ρόλου στην Ολίβια Κόλμαν για την "Ευνοούμενη" του Λάνθιμου - Δείτε τους νικητές\nΓράφτηκε από τον Giorgos Tsesmetzis Κατηγορία Νέα των παραγωγών Διαβάστηκε 264 φορές\nΗ ταινία το «Πράσινο βιβλίο» του Πίτερ Φαρέλι με τους Βίγκο Μόρτενσεν, Μαερσάλα Αλί και Λίντα Καρντελίνι, κέρδισε το Όσκαρ καλύτερης ταινίας στην 91η τελετή απονομής των βραβείων της Αμερικανικής Ακαδημίας Κινηματογράφου. Η ταινία είναι η επιτομή του αντιρατσισμού και το πιο δυνατό χαστούκι στην πολιτική Τραμπ.\nΔυστυχώς, όμως, η ταινία του Γιώργου Λάνθιμου «Η Ευνοούμενη» απέσπασε μόνο ένα Όσκαρ από τις δέκα που ήταν υποψήφια. Το βραβείο κέρδισε η Ολίβια Κόλμαν, η οποία το παρέλαβε μέσα σε θύελλα χειροκροτημάτων.\n«Είναι καταπληκτικό πήρα το Όσκαρ, αν ξεχάσω κάποιον θα τον ευχαριστήσω μετά. Ευχαριστώ τον Γιώργο Λάνθιμο για την υπέροχη ταινία, τις συμπρωταγωνίστριές μου, τις συνυποψήφιές μου, τους συνεργάτες μου, τη μητέρα μου, τα παιδιά μου, τον σύζυγο και καλύτερο φίλο μου που επί 25 χρόνια με υποστηρίζει», δήλωσε η ίδια, εμφανώς τρακαρισμένη και συγκινημένη.\nΩστόσο, η ιστορία έχει δείξει όλα αυτά τα χρόνια πως η Ακαδημία αγαπά το ασπρόμαυρο, όπως για παράδειγμα το 2012 με την ταινία «The artist» που πήγε στα βραβεία με δέκα υποψηφιότητες. Έτσι, ήταν αναμενόμενο ο Αλφόνσο Κουαρόν με το «Roma» να κερδίσει φέτος τα βραβεία Καλύτερης Σκηνοθεσίας και Φωτογραφίας.\nΠαράλληλα, το «Roma» έλαβε και το βραβείο ξενόγλωσσης ταινίας με το χρυσό αγαλματίδιο να παραδίδεται από τον Χαβιέ Μπαρδέμ, ο οποίος έστειλε το δικό του μήνυμα εναντίον του Τραμπ. «Δεν υπάρχουν σύνορα, κανένα τείχος δεν μπορεί να σταματήσει το ταλέντο», είπε χαρακτηριστικά, μιλώντας στα Ισπανικά.\nΗ βραδιά άνοιξε με μια επετειακή εμφάνιση των Queen, οι οποίοι τραγούδησαν το «We will rock you», ενώ ακολούθησε το «We are the champions» με τον Άνταμ Λάμπερτ στα φωνητικά. Η ταινία «Bohemian Rhapsody» απέσπασε τέσσερα βραβεία, συμπεριλαμβανομένου και το Όσκαρ Α' Ανδρικού Ρόλου.\nΔείτε αναλυτικά τους νικητές των φετινών βραβείων Όσκαρ:\nΑ’ ΑΝΔΡΙΚΟΥ ΡΟΛΟΥ\nΑ’ ΓΥΝΑΙΚΕΙΟΥ ΡΟΛΟΥ\nΜαχερσάλα Άλι, Green Book\nB’ ΓΥΝΑΙΚΕΙΟΥ ΡΟΛΟΥ\nΡετζίνα Κινγκ, If Beale Street Could Talk\nRoma, Αλφόνσο Κουαρόν\nΛούντβικ Γκόρανσον, Black Panther\nSpider-Man: Μέσα στο Αραχνο-Σύμπαν (Spider-Man: Into the Spider-Verse)\nΚΑΛΥΤΕΡΗΣ ΤΑΙΝΙΑΣ ΜΙΚΡΟΥ ΜΗΚΟΥΣ\nΚΑΛΥΤΕΡΟΥ ΝΤΟΚΙΜΑΝΤΕΡ ΜΙΚΡΟΥ ΜΗΚΟΥΣ\nΚΑΛΥΤΕΡΗΣ ΤΑΙΝΙΑΣ ΚΙΝΟΥΜΕΝΩΝ ΣΧΕΔΙΩΝ ΜΙΚΡΟΥ ΜΗΚΟΥΣ\nCine news: Το «I Know What You Did Last Summer» γίνεται τηλεοπτική σειρά\nΣτα τέσσερα: Η γλυκιά Κώστη ψάχνει το παντοτινό της σπίτι\nΠρωινό στο Κοσμοράδιο ακούστε... ο Μάνος και ο Γιώργος σούβλες ονειρεύονται!


Μπάμπης Δερμιτζάκης: December 2020\nJames Fargo, Caravans (1978)\nΤο έχουμε ξαναπεί, σαν φαν του ιρανικού κινηματογράφου βλέπω και κάθε ταινία που έχει σχέση με το Ιράν. Έτσι είδαμε και τα «Καραβάνια» του James Fargo.\nΗ ταινία, ιρανοαμερικής παραγωγής, είναι μια εξωτική περιπέτεια που διαδραματίζεται σε μια φανταστική χώρα της Μέσης Ανατολής, η οποία βέβαια αναγνωρίζεται εύκολα ως το Αφγανιστάν. Τα γυρίσματα έγιναν στο Αφγανιστάν και στο Ιράν.\nΗ Jennifer O’ Neil (Θα την ξέρετε), απηυδισμένη από την οικογένειά της που την χρησιμοποιεί σαν μόστρα για την πολιτική καριέρα του πατέρα της που είναι γερουσιαστής, φεύγει από το σπίτι. Ήταν μια εποχή που πολλοί δυτικοί αναζητούσαν το νόημα της ζωής τους στην Ανατολή, κυρίως στην Ινδία.\nΚάποια στιγμή χάνονται τα ίχνη της. Θα ανατεθεί στον Michael Sarazzin (κι αυτόν πρέπει να τον έχετε ακούσει) να πάει να τη βρει.\nΕκεί θα μάθει ότι είναι παντρεμένη με τον ταγματάρχη Behrouz Vossoughi.\nΑυτόν αποκλείεται να τον ξέρετε. Και όμως, είναι ένας μύθος για τον ιρανικό σινεμά, κάτι ανάλογο με τον Λώρενς Ολιβιέ για τον αγγλικό. Έχω δει κάμποσες ταινίες του, κλασικές του ιρανικού κινηματογράφου, τον «Qheisar», τον «Ρεζά τον μοτοσικλετιστή», το «Toghi», τον «Dash Akol», το «Tansir» και την «Εποχή του ρινόκαιρου».\nΜόνο σε μια ακόμη ταινία ιρανοαμερικανικής παραγωγής έπαιξε ο ο Μπεχρούζ Βοσουγκί πριν την επανάσταση του 1979, τους «Ανίκητους έξι» (1970), σε σκηνοθεσία Jean Negulesco και μουσική Μάνου Χατζηδάκη. Μετά την επανάσταση μετανάστευσε στη Δύση, όπως και αρκετοί άλλοι ηθοποιοί και σκηνοθέτες καθώς είχαν πέσει σε δυσμένεια με το νέο καθεστώς και έμειναν άνεργοι. Εκεί γύρισε κάποιες ταινίες ακόμη.\nΣτο φεστιβάλ κινηματογράφου 2000 του Σαν Φρανσίσκο ο Αμπάς Κιαροσταμί τιμήθηκε για το σύνολο του έργου του, όμως το βραβείο το πρόσφερε στον Μπεχρούζ Βοσουγκί για την προσφορά του στον ιρανικό κινηματογράφο.\nΞαναγυρνάμε στην ταινία.\nΟ Sarazzin ψάχνει να βρει την Jennifer και μαθαίνει ότι το έχει σκάσει από τον άντρα της και βρίσκεται σε μια νομαδική φυλή, της οποίας αρχηγός είναι (αυτόν τον ξέρετε όλοι) ο Άντονι Κουήν. Πηγαίνει και τη βρίσκει. Όμως αρνείται να τον ακολουθήσει, μια χαρά είναι εκεί, γράφει όμως ένα γράμμα σαν απόδειξη ότι τη βρήκε.\nΤελικά σε μια σύγκρουση με στρατιώτες των οποίων ηγείται ο Βοσουγκί, ο οποίος είχε μάθει ότι μετέφεραν όπλα (έκαναν λαθρεμπόριο, όμως πρώτη φορά όπλα), η Jennifer θα σκοτωθεί.\nΈνα από τα επεισόδια της ταινίας είναι το πέρασμα ενός ποταμού από τη φυλή αυτή. Δύσκολο πέρασμα, κάποιοι κινδύνευσαν. Είμαι σίγουρος ότι ο Φάργκο είχε υπόψη του το κλασικό ντοκιμαντέρ των Merian C. Cooper, Ernest E. Schoedsack και Marguerite Harrison «Grass: a nation’s battle for life» (1925), στο οποίο το πέρασμα μιας ιρανικής νομαδικής φυλής ενός ποταμού είναι πραγματικά συγκλονιστικό.\nΚατά τα άλλα είδαμε πράγματα γνωστά για μας, την πολυγαμία, το ότι δεν επιτρέπεται ξένος να δει τη γυναίκα σου, το εθιμικό δίκαιο που επικρατεί στα εγκλήματα, σύμφωνα με το οποίο η οικογένεια του σκοτωμένου απαιτεί τη ζωή του φονιά (ξέρω από αλλού ότι μπορεί να γίνει διαπραγμάτευση, με χρηματική αποζημίωση), κ.ά.\nΠολύ καλή περιπέτεια, νομίζω ότι την είχα ξαναδεί, αλλά πολύ παλιά, πού να θυμάμαι. Και τότε βέβαια δεν ήξερα τον Βοσουγκί.\nΑναρτήθηκε από Babis Dermitzakis στις Thursday, December 24, 2020 No comments:\nΑντρέι Ταρκόφσκι και Alexander Gordon, There will be no leave today (Сегодня увольнения не будет... 1959).\nΑυτή είναι η δεύτερη ταινία του Ταρκόφσκι, σαρανταεπτά λεπτών, την οποία γύρισε ενώ ήταν ακόμη φοιτητής στην Κρατική Σχολή Κινηματογράφου. Τη σκηνοθεσία συνυπογράφει ο Alexander Gordon, ενώ τη συγγραφή του σεναρίου, που βασίζεται σε πραγματικό περιστατικό, συνυπογράφει και η Ιρίνα Μαχόβαγια.\nΑνακαλύπτουν μέσα στην πόλη, κάτω από το έδαφος, μια κρύπτη με βόμβες που άφησαν οι γερμανοί. Προφανώς πρόκειται για πόλη την οποία είχαν καταλάβει. Για να τις πυροδοτήσουν είναι επικίνδυνο, η έκρηξη θα προκαλούσε αρκετές καταστροφές. Η μόνη λύση είναι να τις απομακρύνουν και να τις καταστρέψουν σε ασφαλές μέρος.\nΣήμερα δεν έχει άδεια, έχει δουλειά. Κάποιοι άνδρες του Κόκκινου Στρατού θα αναλάβουν τη μεταφορά. Ένας πολίτης προθυμοποιείται να συμμετάσχει. Θα του το αρνηθούν δυο φορές, δεν γίνεται, είναι δουλειά του στρατού.\nΗ διαταγή είναι να απομακρυνθούν όλοι από την πόλη μέχρι να γίνει η μεταφορά. Όμως την τελευταία στιγμή φέρνουν ένα τραυματία στο νοσοκομείο. Μα πρέπει να φύγουν. Όχι, ο γιατρός αποφασίζει να μείνει να τον εγχειρήσει. Μαζί του θα μείνουν και άλλα τρία άτομα.\nΗ ταινία είναι πολύ μεγαλύτερου προϋπολογισμού και με πιο πολλά πρόσωπα από ότι οι «Φονιάδες». Υπάρχουν και σκηνές πλήθους. Μου θύμισε πολύ το «Μεροκάματο του τρόμου», καθώς το σασπένς μήπως εκραγεί κάποια βόμβα είναι έντονο.\nΥπάρχει και ένα εφέ έκπληξης.\nΈχουν φτάσει στο χώρο εκφόρτωσης, αλλά δυο βόμβες είναι επικίνδυνες. Αδύνατον να μεταφερθούν με το φορτηγό εκεί. Τις παίρνει ένας από την ομάδα μεταφοράς για να τις κουβαλήσει με το χέρι. Ο εθελοντής στον οποίο αναφερθήκαμε προηγουμένως και που βρίσκεται κάπου εκεί κοντά με άλλους, προθυμοποιείται να βοηθήσει. Αρπάζει τη μια βόμβα. Την μεταφέρει ενώ η κάμερα τον παρακολουθεί από μακριά. Κάποια στιγμή χάνεται από τα μάτια μας. Ξαφνικά ακούμε μια έκρηξη. Σίγουρα εξεράγει και τον σκότωσε. Όμως σε λίγο θα τον δούμε να εμφανίζεται. Προφανώς την είχε ρίξει σε κάποια χαράδρα.\nΚλείνοντας με τον Ταρκόφσκι να πούμε ότι είδαμε και κάποια ντοκιμαντέρ. Το πρώτο, παραγωγή του Σουηδικού Ινστιτούτου Κινηματογράφου, είναι σε σκηνοθεσία του ίδιου του Ταρκόφσκι, με σκηνές από τη «Θυσία» και τα γυρίσματά της. Στην τελευταία σκηνή με το καιγόμενο σπίτι, ένα εξάλεπτο μονόπλανο, αφιερώθηκε ένα μεγάλο της ταινίας.\nΚαθώς έβλεπα την αρχή της μου πέρασε από το μυαλό η εξής σκέψη. Πολλά πλάνα γυρίζονται όχι μια και δυο, αλλά είκοσι και τριάντα, καμιά φορά και εξήντα φορές. Είναι δυνατόν το πλάνο αυτό να γυριστεί έστω και δεύτερη φορά;\nΔεν το φανταζόμουνα, και όμως έτσι έγινε. Η κάμερα μπλόκαρε κάποια στιγμή, εκεί που έτρεχε ο κεντρικός ήρωας, πράγμα που βύθισε τον Ταρκόφσκι σε απελπισία. Ευτυχώς οι παραγωγοί δεν έφεραν αντίρρηση, σε τέσσερις πέντε μέρες έτοιμο πάλι το σπίτι και ξανά η λήψη του πλάνου. Αυτή τη φορά υπήρχαν δυο κάμερες, τρίτη ευκαιρία δεν θα του δινόταν. Βγήκε εξαιρετικό, όπως λέει ο σχολιαστής.\n-Τι να κάνουμε αυτή την κάμερα, να την πετάξουμε στη θάλασσα, όπως πετούσαν στη θάλασσα οι ισλανδοί τις άπιστες γυναίκες;\nΤο ξέρατε εσείς αυτό;\nΤελικά αστείο ήταν, δεν είδα να την πετάει.\nΤο δεύτερο είναι του γερμανού Ebbo Demant με τίτλο «Αναζητώντας τον χαμένο χρόνο», με συνεντεύξεις του ίδιου, μελών της οικογένειάς του καθώς και συνεργατών του, και με αποσπάσματα από το βιβλίο του «Σμιλεύοντας το χρόνο». Μπορείτε να το δείτε στο youtube με αγγλικούς υπότιτλους.\nΤο τρίτο με τίτλο «Ταρκόφσκι, ο ποιητής της εικόνας», είναι μια συνέντευξη που του πήρε η Donatella Baglivo την οποία είδα πριν χρόνια στην ΕΡΤ. Διαβάζω τώρα στο διαδίκτυο ότι προβλήθηκε το 1983. Και αυτήν μπορείτε να τη δείτε στο youtube με τους ελληνικούς υπότιτλους.\nΤο τέταρτο ντοκιμαντέρ που είδα ήταν του Chris Marker με τίτλο «Μια μέρα από τη ζωή του Αντρέι Αρσένιεβιτς» (Φιοντόρ Νικολάγιεβιτς, σε βλέπω που γελάς). Η μέρα αυτή ήταν η μέρα της συνάντησης του άρρωστου Ταρκόφσκι με τον γιο του και τη μητέρα του, που επί τέλους οι σοβιετικές αρχές τους έδωσαν την άδεια (ας μην ήταν ο Γκορμπατσώφ στην εξουσία και σου ’λεγα εγώ) να ταξιδέψουν στη Δύση όπου ήταν αυτοεξόριστος με τη γυναίκα του να τον δουν. Συγκινητική η σκηνή της συνάντησης μητέρας και γιου.\nΦυσικά βλέπουμε σκηνές από τις ταινίες του με τον ανάλογο σχολιασμό, αλλά και αποσπάσματα από άλλα ντοκιμαντέρ (εντόπισα το «Ταρκόφσκι, ο ποιητής της εικόνας» και το «Συναντώντας τον Αντρέι Ταρκόφσκι» για το οποίο θα μιλήσουμε αμέσως μετά).\nΑυτό δεν το είχα σκεφτεί: στο πλάνο της φωτιάς στη «Θυσία», η σχολιάστρια μας λέει ότι σ’ αυτό υπάρχουν και τα τέσσερα στοιχεία που βλέπουμε στις ταινίες του Ταρκόφσκι (τέσσερα από τα φετίχ του, έτσι τα ονόμασα εγώ γράφοντας για τις ταινίες τους): γη, νερό, φωτιά, άνεμος. Δεν είδα όμως να κάνει αναφορά στον Εμπεδοκλή, όπως έκανα εγώ στο τετράλεπτο ντοκιμαντέρ μου «Five-dedicated to Kiarostami», παραφράζοντας την ταινία του «Five-dedicated to Ozu», με υπότιτλο «Μικρές ταλαντώσεις του χρόνου» που αποτελείται από πέντε πλάνα όπου βλέπουμε και τα τέσσερα αυτά στοιχεία.\nΤο «Συναντώντας τον Αντρέι Ταρκόφσκι» το οποίο υπογράφει πάλι η Donatella Baglivo είναι ένα masterclass, μια σχεδόν ωριαία διάλεξη που έκανε ο Ταρκόφσκι το 1982 μιλώντας για τον κινηματογράφο και για τις ταινίες του. Είδα και κάποιον μουσάτο ανάμεσα στους ακροατές που έπαιρνε με την κάμερα την εκδήλωση, τρεις φορές τον έδειξε, θα έπαιρνα όρκο ότι ήταν ο Σκορσέζε. Και αυτή την ταινία μπορείτε να τη δείτε στο youtube.\nΠαρεμπιπτόντως, μια και αναφερθήκαμε στον Κιαροσταμί (αυτή είναι η σωστή προφορά), είδαμε το καλοκαίρι που μας πέρασε ένα ντοκιμαντέρ του Sani Mahmoud Reza με τίτλο «Kiarostami and his missing cane» που προβλήθηκε στο φεστιβάλ κινηματογράφου της ιδιαίτερης πατρίδας μου, της Ιεράπετρας, ένα σεμινάριο πάνω στον κινηματογράφο που ο Κιαροσταμί έκανε στην Ισπανία.\nΤο τελευταίο ντοκιμαντέρ που είδαμε είναι το «Ταξίδι στο χρόνο» (1983) του Tonino Guerra το οποίο συνυπογράφει και ο Ταρκόφσκι.\nΤο «Ταξίδι στο χρόνο» στην πραγματικότητα είναι ένα ταξίδι στο χώρο. Ο Guerra «ταξιδεύει» τον Ταρκόφσκι σε διάφορες πόλεις της Ιταλίας. Όμως στο μεγαλύτερο μέρος της ταινίας βλέπουμε τον Guerra να απαγγέλνει ποιήματα στον Ταρκόφσκι και τον Ταρκόφσκι να μιλάει για τον εαυτό του και τη δουλειά του, για σκηνοθέτες που τον επηρέασαν, κ.ά. Όλα αυτά στη βίλλα του Guerra όπου τον φιλοξενεί.\nΚαι αυτό μπορείτε να το δείτε στο youtube.\nΥπάρχουν και άλλα ντοκιμαντέρ στο youtube, δεν τα είδα, είδα μόνο αυτά τα οποία παραθέτει η βικιπαίδεια, κάπου πρέπει να βάλω τελεία με τον Ταρκόφσκι.\nΌμως θα δω ένα ακόμη ντοκιμαντέρ, αλλά γι’ αυτό θα κάνω ξεχωριστή ανάρτηση.\nΤον σκηνοθέτη αυτόν τον έχω δει πακέτο στις ταινίες μυθοπλασίας του, έχω δει και τρία ντοκιμαντέρ του, και θα ήθελα να δω και τα υπόλοιπα. Ευκαιρία λοιπόν να δω αυτό για τον Ταρκόφσκι που έχει τίτλο «Moscow elegy». Είναι 86 λεπτών και ο σκηνοθέτης είναι Σοκούροφ.\nΕν τάξει, θα αναρτήσω πρώτα και μετά θα παραθέσω εδώ τον σύνδεσμο.\nΠαρεμπιπτόντως, ψάχνοντας στο διαδίκτυο, βρήκα μια ιστοσελίδα με πέντε ταινίες του Ταρκόφσκι με ελληνικούς υπότιτλους. Σίγουρα θα βρείτε και τις άλλες δυο.\nΤην ταινία «Δεν θα πάρετε άδεια σήμερα» μπορείτε να τη δείτε στο youtube με αγγλικούς υπότιτλους.\nΗ προηγούμενη ανάρτησή μας ήταν για την ταινία «The killers».\nAlexandr Sokurov, Moscow Elegy (Московская элегия, 1987) για τον Ταρκόφσκι\nΤον Αλεξάντρ Σοκούροφ τον είδαμε πακέτο στις ταινίες μυθοπλασίας του, αλλά είδαμε και τρία ντοκιμαντέρ του: την «Francofonia», την «Ελεγεία ενός ταξιδιού» και τη «Σονάτα για βιόλα» πάνω στη ζωή του Ντμίτρι Σοστακόβιτς. Κλείνοντας με τον Ταρκόφσκι είδαμε και την «Μοσχοβίτικη ελεγεία».\nΤο ντοκιμαντέρ ξεκινάει με το όνειρο του πυρηνικού ολοκαυτώματος του Αλεξάντερ από τη «Θυσία». Στη συνέχεια ο αφηγητής μας μιλάει για τις γενεαλογικές του ρίζες, βλέπουμε τη φωτογραφία της μητέρας του και του ίδιου με την αδελφή του, μικρά παιδιά, καθώς και την περιοχή όπου γεννήθηκε. Στη συνέχεια έχουμε κάποια πλάνα από τον αυτοβιογραφικό «Καθρέφτη». Έπειτα έχουμε εκτενή αποσπάσματα από το ντοκιμαντέρ «Ταξίδι στο χρόνο» το οποίο υπογράφει μαζί με τον Tonino Guerra. Αρχίζει με το μονόλεπτο πλάνο που βρίσκεται στην αρχή του ντοκιμαντέρ. Για μισό λεπτό η κάμερα μας δείχνει την μπαλκονόπορτα με τα παντζούρια κατεβασμένα. Σηκώνονται τα παντζούρια, όμως ο Ταρκόφσκι κάνει άλλο ένα μισό λεπτό για να εμφανιστεί. Και το περίεργο: ενώ το πλάνο αυτό είναι έγχρωμο, ο Σοκούροφ το κάνει ασπρόμαυρο. Το ίδιο ασπρόμαυρα είναι και τα υπόλοιπα αποσπάσματα από το ντοκιμαντέρ αυτό.\nΜια άλλη πρωτοτυπία: ο αφηγητής επαναλαμβάνει τους διαλόγους, παρόλο που ο Ταρκόφσκι μιλάει ρώσικα. Σε κάποιο πλάνο θα έλεγα ότι είναι εντελώς απαραίτητο, γιατί ο Ταρκόφσκι βρίσκεται στο βάθος ακουμπισμένος σε ένα τοίχο, και η φωνή του όχι μόνο ακούγεται αμυδρά αλλά και σκεπάζεται από τους εξωτερικούς θορύβους.\nΗ μουσική υπόκρουση είναι έντονη, με θρησκευτική (υποθέτω) χορωδιακή μουσική.\nΣε ένα σημείο μας τον παρουσιάζει να μιλάει αλλά χωρίς να ακούγεται η φωνή του, ώστε η προσοχή μας να εστιάσει στην εκφραστικότητα του προσώπου του και των κινήσεων του σώματός του. Ο αφηγητής μας προειδοποιεί μάλιστα.\nΔεν μας παρουσιάζει όμως μόνο τον Ταρκόφσκι. Βλέπουμε και εκτενή αποσπάσματα από την κηδεία του Μπρέζνιεφ που σηματοδοτεί το τέλος μιας εποχής. Το ντοκιμαντέρ γυρίστηκε με στόχο να προβληθεί στα πεντηκοστά γενέθλια του Ταρκόφσκι που ήταν το 1982, τη χρονιά του θανάτου του Μπρέζνιεφ, όμως κάποιες κόντρες με τις σοβιετικές αρχές πάνω στο στυλ και στο περιεχόμενο καθυστέρησαν την παραγωγή.\nΕκτός από τον «Καθρέφτη» θα δούμε και αποσπάσματα από τη «Νοσταλγία» και τη «Θυσία». Αγαπημένο μονόπλανο εκείνο στο οποίο ο Αντρέι μεταφέρει το αναμμένο κερί από τη μια άκρη της πισίνας στην άλλη.\nΗ κάμερα έπειτα θα μας μεταφέρει στο φτωχικό πατρικό του Ταρκόφσκι, εκεί όπου έζησε πολλά χρόνια με τη μητέρα του και την αδελφή του.\nΕκτενέστατα είναι τα αποσπάσματα από τα γυρίσματα της «Θυσίας», κυρίως της τελικής σκηνής της πυρκαγιάς.\nΣτο τέλος θα δούμε πλάνα από την κηδεία του, τον τάφο του στο Παρίσι, και έπειτα η κάμερα θα μας μεταφέρει στο εξοχικό του. Έρημο, παγωμένο, παρόλο που άναψαν το τζάκι δεν μπορεί να θερμανθεί.\nΝα το σημειώσω και αυτό: την έντονη μουσικότητα της ρώσικης γλώσσας που παρατήρησα στο στόμα του Ταρκόφσκι.\nΠρέπει οπωσδήποτε να δω και τα υπόλοιπα ντοκιμαντέρ του Σοκούροφ.\nΑντρέι Ταρκόφσκι και Alexander Gordon, There will ...\nAlexandr Sokurov, Moscow Elegy (Московская элегия,...\nMohsen Aghaei, Hsunami (2020)\nΑντρέι Ταρκόφσκι, Marika Beiku και Alexander Gordo...\nMichael Cimino, Η πύλη της Δύσης (Heaven’s gate, 1...\nGary Winick, 13 going on 30 (2004)\nRobin Bain, Girl lost (2018)\nRobin Bain, Girl lost: a Hollywood story (2020)\nΣτρατής Μυριβήλης, Η δασκάλα με τα χρυσά μάτια, Το...\nΕλπινίκη Βουτσά-Ρεντζεποπούλου, Ποιος θα φαγωθεί; ...\nKen Loach, Το σενάριο είναι υποτιμημένο


Νέοι συγγραφείς έγραψαν για την Book Press ένα διήγημα με θέμα τη θάλασσα. Σήμερα, η Γιούλη Αναστασοπούλου.\nΞεβράστηκες στο νησί. Νησί που λέει ο λόγος. Μισή οκά θάλασσα. Τους καταλαβαίνεις τους ανθρώπους, πότε λένε ψέμματα. Θα φτάσετε στην ώρα σας σού είπαν στον γκισέ. Μικρό το κακό, στις αναμονές το μυαλό σου δουλεύει προπέλα. Μετά κοιμάσαι ήσυχα στο κατάστρωμα σαν να μην πετάει από πάνω σου το σμήνος των ανθρώπων που κουβαλάνε τις γωνίες των σπιτιών τους στον ώμο, στριμωγμένοι σε ολιγοήμερες διακοπές ·η σκόνη από τα πατζούρια τους χωμένη στις μύτες τους. Κοντά πάτε, όλοι μαζί, κοντά πήγαινες πάντα με όσους δεν σου λέγανε πολλά.\nΤα τελευταία χρόνια θες να το αλλάξεις αυτό. Οι ανεξίτηλοι διανύουν μεγάλες αποστάσεις και μυρίζουν φρεσκοπλυμένα πουκάμισα – γυαλιστερά κουμπάκια. Όσοι πάνε κοντά αφήνουν τους συναγερμούς να χτυπάνε στο πίσω στενό. Τους ακούς στο λαβύρινθο του ύπνου σου, απορρυθμίζουν τον καρδιακό ρυθμό, μικροί θάνατοι της κανονικής ροής του αίματος.\nΌσοι πάνε κοντά δεν ξεκουράζονται. Κανόνας, λες, σκουπίζοντας τα σάλια του ύπνου. Γυρνούν με ένα άχτι στο στήθος που ακολουθεί τον πρωινό ενθουσιασμό. Ποτέ δεν διαψεύστηκες. Όσοι έχουν στις παλάμες τους γραμμένες κοντινές αποστάσεις, είναι φουσκωμένοι υγρασία και έχουν πρησμένα βλέφαρα. Δε θες καμιά δουλειά με αυτούς, δε σου πάνε, δεν έχεις τίποτα να πεις. Τα τελευταία χρόνια πας κοντά γιατί το παιδί έχει πάρει το μεγάλο δρόμο. Δε σου βγαίνει το πορτοφόλι. Έβαλες τα θεμέλια για να μπορεί να περπατάει με δρασκελιές και τώρα δε σου καλαρέσει, χώρεσες εσύ τα παλιά γοργά βήματά σου σε δυο τρία σοκάκια Αργοσαρωνικού, μια ώρα απόσταση από το λιμάνι του Πειραιά, με τον ήλιο στο κούτελο, ήλιο του κέντρου της Αθήνας, να σε δουλεύει μέσα στα μούτρα. Ούτε το νερό δεν σε ξεγελάει, χλιαρό σαν της μπανιέρας σου, σε κάτουρο κολυμπάς.\nΜόνος σου είσαι με μια πετσέτα και ένα καπέλο. Μιλάς στο τσατ που σε έβαλε η κόρη σου για να γνωρίσεις γυναίκες. Στο εισαγωγικό κείμενο γνωριμίας το κάνεις ξεκάθαρο, μ' αρέσουν τα μακρινά ταξίδια, να νοιώσουμε πως φύγαμε, πως θέλουμε απόσταση για να γυρίσουμε πίσω, πως μας τρώνε οι αναμονές στα αεροδρόμια και τα μεγάλα πλοία, ο μόνος εγκλωβισμός που δέχεσαι προκειμένου να πας και να γυρίσεις.\nΜιλάς στο τσατ που σε έβαλε η κόρη σου για να γνωρίσεις γυναίκες. Στο εισαγωγικό κείμενο γνωριμίας το κάνεις ξεκάθαρο, μ' αρέσουν τα μακρινά ταξίδια, να νοιώσουμε πως φύγαμε, πως θέλουμε απόσταση για να γυρίσουμε πίσω, πως μας τρώνε οι αναμονές στα αεροδρόμια και τα μεγάλα πλοία, ο μόνος εγκλωβισμός που δέχεσαι προκειμένου να πας και να γυρίσεις.\nΤο παιδί είναι δέκα ώρες μακριά (αυτό δεν το γράφεις), θες δύο πτήσεις ανταπόκριση για να το δεις και μόλις πας σε βαρέθηκε, προτελευταία μέρα πάντα σε βαριέται, και τότε νοιώθεις ήσυχος και πλήρης γιατί τη μεγάλωσες για να σε κοιτάζει και να στραβώνει το στόμα της, αυτό είναι το σωστό λες, όχι όπως εσύ που πέθανε η μάνα σου πενήντα χρονών ήσουνα και έχασες τα κορδόνια των παπουτσιών σου, και οδήγησες με τη σόλα να ντελαπάρει δεξιά αριστερά στο πατάκι του Φίατ, όπως αυτό εδώ το σαπιοκάραβο, μέρα μεσημέρι ντάλια ήλιο, κακό ήλιο, βασανιστή ήλιο, να σταματήσεις στη Μπενάκη να πάρεις κορδόνια τελευταία στιγμή, στην κηδεία εμφανίστηκες με σουέτ παπούτσι και κορδόνια λευκά και πράσινα αθλητικού και γέλασε και το παρδαλό κατσίκι. Δεν τα αποχωρίστηκες, τα φοράς μόνιμα με τα λευκά αθλητικά – όπως πρέπει, πόσοι αποχωρισμοί, να βάλεις ένα τέλος.\nΠλήρωσες όλα τα μαθήματά της, αφού έφυγε η μάνα της, μακρινό ταξίδι να το νοιώσει στο πετσί της έφυγε εκείνη, όχι τίποτα μια δυο ωρίτσες από το λιμάνι όπως του λόγου σου, όλα τα ξόφλησες για να σου λέει αι παράτα μας ρε πατέρα μιλάω στο τηλέφωνο άντε μέσα, και να φουσκώνεις πανιά θυμωμένα μέσα στο στήθος, δε θα μου μιλάς εμένα έτσι, τα ξεφούσκωνες μετά στο διπλανό δωμάτιο με ένα χαμόγελο στο στόμα ότι την έκανες αγρίμι να μην τη βάλει κανείς στο χέρι του και την κλείσει στη χούφτα του. Έτσι ονειρεύεσαι τις νύχτες που κάνεις σενάρια ότι εκεί που είναι η Ευτυχία θα φτύνει νόου και όχι και σόρρυ σε όποιο δέρμα δεν κάθεται καλά στη μύτη της και σε όποια χνώτα ασθμαίνουν κοφτά – προς θεού μην την καθηλώσει κανένας σε μικρές αποστάσεις. Από το σπίτι στο γραφείο και ένα πάρκο την Κυριακή και κουτσούβελα και βροχές με το τουλούμι.\nΑλλά ούτε εσύ έχεις βλέψεις για συντροφιές και προπάντων μην είναι τίποτα γυναίκες ηλιοκαμμένες με περιττό βάρος, το παραπανίσιο βάρος σου ομολογεί καθισιό. Κανόνας: Να μην πηγαίνουν Αργοσαρωνικό. Το κάνεις ξεκάθαρο στο τσατ. Εγώ έτυχε και πάω, μια βουτιά μόνο, δε μ' αρέσει κοντά εμένα. Εσείς τι θέλετε από τις διακοπές σας; Ποια η ιδανική σας έξοδος. Μπλοκάρεις αμέσως όσες δηλώνουν ικανοποιημένες με τις αποδράσεις αστραπή. Τους καταλαβαίνεις τους ανθρώπους πότε λένε ψέμματα. Η Ευτυχία λέει πως θα 'ρθει φέτος. Η τελευταία που μίλησες πριν από λίγο, μια Ελένη, δε λέει ψέμματα. Μια βουτίτσα να ξεσκάσουμε Μανώλη, όπου να ’ναι. Σε πιάνει ανακατωσούρα, δίνη στο στομάχι. Τόσο μικραίνουν οι άνθρωποι που χωράνε σε μια οκά θάλασσα. Πατάς το κουμπάκι και τη στέλνεις στη μαύρη τρύπα του τηλεφώνου σου. Δεν έχεις δεύτερες σκέψεις. Εσύ από την άλλη λες ψέμματα τα τελευταία δέκα χρόνια.\nΤο πλοίο σφυρίζει πέντε ώρες μετά. Ο ήλιος ακόμα στο κεφάλι. Να προλάβεις μια θέση έξω, όχι στο κλιματιστικό που σου φέρνει στο μυαλό το κρύο της δουλειάς, κατευθείαν στα μηνίγγια. Τινάζεις την πετσέτα σου καλά. Αργοπορείς στο δέσιμο των παπουτσιών. Τριγύρω οι ίδιες κινήσεις. Οι άνθρωποι που πάνε κοντά έχουν ίδιο καλούπι, τα μπράτσα τους ζυγίζουν το ίδιο υδάτινο βάρος, έχουν τα ίδια παιδιά με τα ίδια στρογγυλά στόματα, ξαπλώνουν με τα ίδια σώματα στις ίδιες στάσεις ύπνου.\nΣτο γραφείο θα πεις πως πήγες βόρειο Αιγαίο. Όνειρο ήταν παιδιά, να πάτε, θα σας πω εγώ που.\nΣπίτι σου παρατηρείς τις γωνίες, είναι όλες στη θέση τους.\nΗ Γιούλη Αναστασοπούλου γεννήθηκε στην Αθήνα το 1977. Σπούδασε Φιλοσοφία-Παιδαγωγική-Ψυχολογία στη Φιλοσοφική Αθηνών, Διοίκηση Ανθρώπινου Δυναμικού στη Σκωτία και Ψυχολογία στο Πάντειο Πανεπιστήμιο. Είναι ψυχολόγος- ψυχοθεραπεύτρια και επιστημονικός συνεργάτης της Ακαδημίας Ψυχοθεραπείας και Συμβουλευτικής Αθηνών. Η συλλογή διηγημάτων της Τι συμβαίνει με τα βατόμουρα; κυκλοφορεί από τις εκδόσεις Θράκα.\nΘάλασσα\tΓιούλη Αναστασοπούλου


Εντυπωσίασε ο Μιχάλης Χατζηιωάννου στον Μαραθώνιο της Αθήνας | Η ΡΟΔΙΑΚΗ\nΕντυπωσίασε ο Μιχάλης Χατζηιωάννου στον Μαραθώνιο της Αθήνας\nΟ αθλητής από τη Σύμη σταμάτησε το ποδόσφαιρο στα 23 του και στράφηκε στους αγώνες δρόμου\nΗμερομηνία 18/11/16 14:20\nΜε έναν πολύ καλό χρόνο επέστρεψε στη βάση του μετά τη συμμετοχή στον Αυθεντικό Μαραθώνιο της Αθήνας την περασμένη Κυριακή ο Μιχάλης Χατζηιωάννου.\nΦέτος βρέθηκε για τέταρτη χρονιά στη σπουδαία αυτή διοργάνωση κι έφτασε στον τερματισμό στο Καλλιμάρμαρο μετά από 2.56.12, αγωνιζόμενος με τα χρώματα του ΑΟ Σύμης στο Πανελλήνιο Πρωτάθλημα.\nΟ καλός χρόνος στο Μαραθώνιο Ρόδου βοήθησε τον αθλητή από τη Σύμη να εξασφαλίσει τη συμμετοχή του με ειδική κατάταξη στην παραπάνω διοργάνωση για τους ελίτ Έλληνες κι έδειξε πως μπορεί να έχει ακόμη καλύτερα αποτελέσματα.\nΦέτος, με πρόγραμμα από τη Ράνια Ρεμπούλη, πρωταθλήτρια Ελλάδος στο Μαραθώνιο και τα 10.000μ., ο Μιχάλης Χατζηιωάννου προπονήθηκε εξ ολοκλήρου στη Σύμη και κατετάγη 24ος στο Πανελλήνιο Πρωτάθλημα, κάτι πολύ σημαντικό.\nΑν και ξεκίνησε τον αθλητισμό παίζοντας ποδόσφαιρο στην τοπική ομάδα του νησιού, ένας τραυματισμός στα 23 του χρόνια τον οδήγησε να σταματήσει και να ξεκινήσει λόγω της αντοχής του τους αγώνες δρόμου.\nΜε την παρότρυνση άλλου ενός μαραθωνοδρόμου, του Γιώργου Μαγκαφά, ο Μιχάλης Χατζηιωάννου που συμμετείχε μόνο στον τοπικό αγώνα δρόμου από τη Σύμη στον Πανορμίτη, στη συνέχεια στάθηκε και στην εκκίνηση του Μαραθωνίου Αθηνών. Έτσι, 27 ετών τώρα, αφού ζει στη Σύμη, όλες οι προπονήσεις πραγματοποιούνται εκεί αλλά αυτό δεν απασχολεί το Μιχάλη Χατζηιωάννου αφού όλοι οι κάτοικοι του νησιού αναγνωρίζουν την τεράστια προσπάθειά του.\nΤο γεγονός ότι έφερε χρόνο κάτω από τρεις ώρες στον αγώνα της Αθήνας, το δυσκολότερο Μαραθώνιο παγκοσμίως, λέει πολλά για τις θυσίες του ώστε να φτάσει όσο πιο ψηλά γίνεται.\nΑν και δεν υπάρχει όση στήριξη χρειάζεται από το Δήμο και το σύλλογό του, σε καμία περίπτωση δεν παραπονιέται, αφού γνωρίζει ότι, ειδικά αυτό το διάστημα λίγοι είναι οι αθλητές που έχουν βοήθεια σε κάθε επίπεδο πανελλαδικά. Άλλωστε, το γεγονός και μόνο ότι όλες οι προπονήσεις βγαίνουν εκεί χωρίς να υπάρχουν οι διαδρομές που βοηθούν, είναι από μόνο του ένας άθλος…\nΟ Μιχάλης Χατζηιωάννου με τη Ράνια Ρεμπούλη και τον προπονητή της, Παναγιώτη Χαραμή


Music Velocity: Foo Fighters τώρα και στο garage σας!\nΤο επόμενο μήνα οι Foo Fighters θα δώσουν μια σειρά συναυλιών στα garage ορισμένων fans της μπάντας!\nΟι Foo Fighters ξεκίνησαν έναν νέο διαγωνισμό οι νικητές του οποίου θα έχουν την ευτυχία να απολαύσουν την μπάντα ζωντανά στο garage τους μαζί με ακόμα πενήντα φίλους τους!\nΟι συμμετέχοντες θα πρέπει να μένουν κάπου κοντά στις περιοχές New York, Denver, Chicago, Washington DC, Seattle, Minneapolis ή Toronto για να θεωρηθεί έγκυρη η συμμετοχή τους!\nΗ συμμετοχή στο διαγωνισμό είναι πολύ απλή. Οι υποψήφιοι καλούνται να γράψουν μια καταχώρηση 25 λέξεων με την οποία θα εξηγούν γιατί είναι αυτοί που θα πρέπει να φιλοξενήσουν τους Foo Fighters σπίτι τους!\nΓια περισσότερες λεπτομέρειες επισκεφθείτε την ιστοσελίδα της μπάντας Foofightersgaragetour.com .\nΑναρτήθηκε από Music Velocity στις 1:50 μ.μ.


Μεταφορά Λυμάτων Ριζούπολη, Αντλήσεις Λυμάτων Ριζούπολη: Καλέστε την εταιρεία ΠΑΝΙΤΣΑΣ με τις καλύτερες τιμές στην αγορά και υψηλό επαγγελματισμό.\nΜεταφορά λυμάτων Ριζούπολη – Τα δικά μας πλεονεκτήματα\nΌσον αφορά τη μεταφορά λυμάτων στην περιοχή Ριζούπολη, αρχικά τηρούμε σωστά την νομοθεσία.\nΑντλήσεις Λυμάτων Ριζούπολη – Ο εξοπλισμός μας\nΆντληση Λυμάτων από Υπόγεια στη Ριζούπολη\nΜία πολύ συχνή υπηρεσία μετά από κάθε ισχυρή νεροποντή με πλυμμηρικά φαινόμενα είναι η Άντληση Λυμάτων από Υπόγεια στη Ριζούπολη. Είτε στο σπίτι σας είτε στο κατάστημά σας, το υπόγειο είναι ένας πολύ σημαντικός χώρος ενός οικήματος. Εκεί συνήθως αποθηκεύετε αντικείμενα αξίας, είτε οικονομικής είτε συναισθηματικής. Είναι κάτι που γνωρίζουμε από πρώτο χέρι.\nΆντληση Λυμάτων από Ασανσέρ στη Ριζούπολη\nΌπως έχουμε αναφέρει πολλές φορές, θεωρούμε τα ασανσέρ ως το δυσκολότερο μέρος άντλησης λυμάτων στη Ριζούπολη. Σε περιπτώσεις έντονης βροχόπτωσης ή κάποιας διαρροής υπάρχει μεγάλη πιθανότητα το φρεάτιο του ασανσέρ να γεμίσει με λύματα και ακαθαρσίες. Η λειτουργία του ασανσέρ μπορεί να χρειαστεί να σταματήσει κάτι που προκαλεί ταλαιπωρία σε όλους. Η κλήση σε μια δημόσια υπηρεσία ή στην Πυροσβεστική μπορεί να μην σας ωφελήσει και η επέμβασή τους να σας στοιχίσει σε χρόνο.


Power Pass: Πότε χάνεται η επιδότηση για το ρεύμα – Το σημείο – κλειδί με την ημερομηνία έκδοσης του λογαριασμού - EPIRUS TV NEWS\nPower Pass: Πότε χάνεται η επιδότηση για το ρεύμα – Το σημείο – κλειδί με την ημερομηνία έκδοσης του λογαριασμού\nepirustvnews 6/12/2022 09:57:00 π.μ.\nΤην ερχόμενη Πέμπτη αναμένεται να ανοίξει η πλατφόρμα για το Power Pass. Όμως, ανησυχία έχει προκληθεί από τη λεπτομέρεια της υπουργικής απόφασης για τις επιδοτήσεις στο ρεύμα έως 600 ευρώ.\nΗ υπουργική απόφαση προβλέπει ότι η επιστροφή για το ρεύμα θα γίνει στους λογαριασμούς που έχουν εκδοθεί από 1η Δεκεμβρίου 2021 έως 31 Μαΐου 2022, με αποτέλεσμα όποιος λάβει λογαριασμό από την 1η Ιουνίου και μετά, δεν δικαιούται την επιστροφή.\nΟι καταναλωτές θα πρέπει να είναι πολύ προσεκτικοί και να κοιτάξουν στον λογαριασμό τους, την ημερομηνία έκδοσης, καθώς υπάρχει ο κίνδυνος να χάσουν την επιδότηση έως 600 ευρώ, σύμφωνα με το MEGA.\nΣυνεπώς, ό, τι εκδίδεται μετά τον Μάιο, ακόμα και εάν αφορά στο «επίμαχο τετράμηνο» των αυξήσεων, είναι εκτός επιδότησης.\nPower Pass: Πότε χάνεται η επιδότηση για το ρεύμα – Το σημείο – κλειδί με την ημερομηνία έκδοσης του λογαριασμού Reviewed by epirustvnews on 6/12/2022 09:57:00 π.μ. Rating: 5


Ντόρα Μπακογιάννη: Τζάμπα μάγκας ο Καμμένος, κρύβεται πίσω από την ασυλία του ~ makpress - Το site της Θεσσαλονίκης\nΝτόρα Μπακογιάννη: Τζάμπα μάγκας ο Καμμένος, κρύβεται πίσω από την ασυλία του\nΗ βουλευτής Α’ Αθηνών, κ. Ντόρα Μπακογιάννη, για την άρση της ασυλίας του κ. Καμμένου, έκανε την ακόλουθη δήλωση:\n«Για άλλη μια φορά ο κ. Καμμένος αποδεικνύεται τζάμπα μάγκας. Ο υπουργός που έχτισε την καριέρα του εξαπολύοντας χυδαιότητες και συκοφαντίες εναντίον πολιτικών αντιπάλων, προσπαθεί εκ νέου να κρυφτεί πίσω από την ασυλία του».\nΓια πρώτη φορά στην ιστορία γέμισαν όλα τα parking του Cosmos\nΣτο νοσοκομείο 4χρονη από υπερβολική λήψη σιροπιού Depon


Ο ΟΠΕΚ πιέζει τη Ρωσία να στηρίξει μια νέα μείωση της παραγωγής πετρελαίου - TheNewspaper.gr\n-114 min. ago-Σε επιφυλακή η Περιφέρεια Θεσσαλίας για την κακοκαιρία Ελπίς\n-99 min. ago-Βιασμός στη Θεσσαλονίκη – Νέα SMS προς την 24χρονη που δείχνουν την αφόρητη πίεση για να πάει στο ξενοδοχείο\n-94 min. ago-Αφγανιστάν – Η ΕΕ εγκαθιστά «ελάχιστη» διπλωματική παρουσία στην Καμπούλ\n-69 min. ago-Άγιο Όρος – 40 μοναχοί έχουν χάσει τη ζωή τους από κοροναϊό – Σε εξέλιξη εισαγγελική έρευνα\n-64 min. ago-Μεσόγειος – Διάσωση εκατοντάδων μεταναστών τις τελευταίες ημέρες από σκάφη ΜΚΟ\n-49 min. ago-Απόλυση για τις δύο εργαζόμενες που εξέδιδαν πλαστά πιστοποιητικά στο Κ.Υ. Παλαμά\n-39 min. ago-Πειραιάς – Συνάντηση Μώραλη – Μενδώνη για τα εμβληματικά έργα\n-34 min. ago-BBC – Πώς ένας αγωγός φυσικού αερίου μπορεί να «ανεβάσει» τον λογαριασμό τηλεφώνου σας\n-14 min. ago-Θύμα βιασμού – «Με αυτά που φοράς τι περίμενες…» της είπε ο αστυνομικός – Είκοσι χρόνια μετά δεν έχει ξεχάσει


Η ΤΑΦΗ ΤΩΝ ΝΕΚΡΩΝ -ΑΝΑΣΤΑΣΙΟΥ ΤΙΓΚΑ (1993) - Christianbook.gr\n30 Σεπτεμβρίου 2021 30 Σεπτεμβρίου 2021 ManKal\nΜελέτη του θεολόγου- Ιστορικού -Αρχαιολόγου Αναστασίου Τίγκα. Συνισταμένη της Αγιογραφικής διδασκαλίας, της Πατερικής παραδόσεως και της θύραθεν γραμματείας.\nΠεριέχει: Γενικαί απόψεις επί των τάφων και των τάφων των νεκρών, Η μνήμη των νεκρών, Αι κατορύξεις των νεκρών κορυφαία πενθική εκδήλωσις, Αι παρατηρούμεναι αταφίαι νεκρών και οι δικαιολογητικοί λόγοι.\nΣχήμα 17χ 24 εκ. 183 σελίδες. 10,00 / 4,00€ (60%)


mastoras - GreekComics\nΚόμιξ, καλά βιβλία, καφές, καλό φαγητό.\nΓεια χαρά από κομιξάκια στις ΗΠΑ [ Νέος Συνεπιβάτης ]\nmastoras replied to mastoras's topic in ΓΝΩΡΙΜΙΑ-ΚΑΛΩΣΟΡΙΣΜΑ\nΠαίδες νοιώθω άσχημα που έχω εγκαταλήψει το φόρουμ εδώ και δυο μήνες περίπου. Συμπαθάτε με αλλά αυτή την εποχή ζω για να δουλεύω. Χτυπάω αρκετά 18ωρα και 19ωρα ωράρια στη δουλειά, και ίσα που προλαβαίνω να κοιτάξω τα emails μου, πόσο μάλλον ν' ασχοληθώ με την τρέλα μου (κόμιξ). Τα διψήφια ωράρια τελειώνουν τέλη Νοεμβρίου και ως τότε θα παρακαλούσα αν γίνεται να μη σβηστεί ο λογαριασμός μου εδώ! Καλή συνέχεια σε όλους. Εγώ για την ώρα παραμένω "ακόμα στο εξώφυλλο", όπως αναφέρεται κάτω από το avatar μου.\nmastoras replied to Bonadrug's topic in 1980-89\nΟΚ, μετά την αποκωδικοποίησή σου φίλε alagt17 όλα είναι πλέον ξεκάθαρα. Το greekcomics είναι παράδεισος, αλλά μόνο αν ανήκεις στην ομάδα των μυημένων. Με άλλα λόγια είτε είσαι άρχοντας (μικρή πιθανότητα), είτε πλέμπα (το πιθανότερο). Υπάρχουν δε και οι δουλοπάροικοι, οι οποίοι θεωρούνται άψυχα αντικείμενα στον αστικό κώδικα του φόρουμ (βλέπε υπόγειο). Οι μπύρες (βουλγαρικές ή βελγικές) είναι το όπιο του λαού, όπως και οι ρέγγες. Με άλλα λόγια είτε είσαι μέλος της ελίτ (ΔΟ) είτε ανήκεις στην ΚΕΓ (επαναστατικό underground) είτε γίνεσαι θύμα εκκάθαρσης, εκτός κι αν προλάβεις να φυγαδευτείς από την ΚΕΓ σε κάποια λατινοαμερικανική χώρα ως πολιτικός πρόσφυγας. Πως τα πάω;\nmastoras replied to george's topic in ΑΝΑΜΝΗΣΕΙΣ\nΌλο και πιο μυστηριώδης η κατάσταση με το φόρουμ. Μετά τις μπύρες, τις ρέγγες, κλπ, τώρα μου λέτε για ρακές, Κούβες, Βενεζουέλες, υπόγεια, κλπ.......Τι να υποθέσω; Και μαθαίνω επίσης για ύπαρξη "γ.γ του Κ(ινήματος) Ε(ργαζομένων) Γ(κρικομιξ)". Μήπως υπάρχει και σε Συνδικάτο Εργαζομένων Γκρικόμιξ; Και τι σχέση έχει το υπόγειο; Ή μήπως είναι καλύτερα να μη το μάθω;\nmastoras replied to Valtasar's topic in 1970-79\nΠαρότι είχε κυκλοφορήσει όταν ήμουν πολύ μικρός για να τ' αγοράσω (πόσο μάλλον να τα διαβάσω) έχω μερικά στη συλλογή μου. Αναγνωρίζω το πρώτο, δεύτερο, ένατο, και δέκατο πέμπτο εξώφυλο. Να είσαι καλά Valtasar!\nmastoras replied to Valtasar's topic in 1980-89\nΣυγνώμη για τα αλλεπάλληλα ποστς, αλλά θέλω επίσης ν' αναφέρω πως το ΤΣΙΚΟ επανακυκλοφόρησε τουλάχιστο μία ακόμη φορά τη δεκαετία του 1980, και συγκεκριμένα τον Ιούνιο του 1985, από τις εκδόσεις ΠΑΠΑΧΡΥΣΑΝΘΟΥ. Το πρώτο τεύχος της σειράς εκείνης βγήκε στις 12 Ιουνίου του 1985, σε πολύχρωμη έκδοση (ανά 2 σελίδες) αλλά με ερασιτεχνικότατο lettering, χαμηλής ποιότητας αναπαραγωγή, και μόνο 36 σελίδες. Η τιμή του πάντως ήταν πάλι 30 δρχ. (που δείχνει πόσο είχε υποτιμηθεί η δραχμή μεταξύ 1982 και 1985.....)\nΚάποιες πρόχειρες σημειώσεις για την έκδοση του Τσίκο στα ελληνικά. * Εντύπωση προκαλούν τα σχετικά προχωρημένα σταυρόλεξα σε κάθε τεύχος του περιοδικού της εποχής των εκδόσεων ΣΤΡΑΤΙΚΗ. * Επίσης ενδιαφέρον έχει η στήλη των αναγνωστών, σπάνια για εκδόσεις των εποχών της δεκαετίας του '80. * Ξαναδιαβάζοντας τα τομάκια των αφών Στρατίκη, παρατηρώ πως το lettering είναι εντελώς διαφορετικό σε κάθε ιστοριούλα. Στις περισσότερες με το χέρι (αλλά με διαφορετικούς γραφικούς χαρακτήρες), ενώ σε άλλες με γραφομηχανή, κάτι που συνηθιζόταν πολύ περισσότερο στα κόμιξ της δεκαετίας του '70. Άρα είναι προφανές πως πρόκειται για επανέκδοση, όπως έχει επισημάνει ο φίλος Valtasar. * Ακόμα, μου κάνουν εντύπωση οι ιστορίες του ινδιάνου Χαγιαβάθα, οι οποίες, αν και ωραίες, δεν ταιριάζουν με το υπόλοιπο στυλ του περιοδικού, σκιτσογραφικά ή θεματολογικά. Αναρρωτιέμαι τελικά εάν το ΤΣΙΚΟ ήταν ένα κολάζ από κόμιξ παρμένα από διαφορετικές ξένες εκδόσεις. Παρατηρώ ακόμα πως στα εξώφυλα πιο πάνω λείπει το τεύχος 6, (Νοέμβρης 1982) το οποίο έχω!!\nmastoras replied to GERAKOMATHS's topic in ΓΕΝΙΚΗ ΣΥΖΗΤΗΣΗ\nΑκριβώς. Το greekcomics.gr αναφέρθηκε στο forum των ελλήνων ρετρομανιακών, το retromaniax.gr, στο οποίο συμμετέχω εδώ και μερικούς μήνες. Πιστεύω πως σε ένα βαθμό τα δύο αυτά fora είναι αλληλένδετα, από την άποψη πως το παρών board ασχολείται συγκεκριμένα με τα κόμιξ ως φορείς σκέψεων και συναισθημάτων της παιδικής και εφηβικής μας ηλικίας, ενώ το retromaniax.gr αναμοχλεύει τον ψυχικό περίγυρο και το γενικότερο αισθητικό πλαίσιο της εποχής που πολλοί από εμάς γνωρίσαμε τα κόμιξ.\nΚαλώς. Ευχαριστώ για τις διευκρινήσεις σχετικά με τις μυστηριώδεις μπύρες, όπως και τα ψάρια (είσαστε τελείως τρελοί μου φαίνεται) κλπ. Και για να μη νομίζετε πως αρνούμαι να μπω στο κλίμα της ψηφιακής μπυραρίας, σας αφιερώνω την ακόλουθη φωτογραφία, που την έχω φυλάξει εδώ και χρόνια στο σκληρό μου. Αρνείται κανείς πως περιέχει μέσα της κάτι από το νόημα της ζωής;\nΛοιπόν μια και προσφερθήκατε, θα ήθελα όντως μια διευκρίνηση. Μπορεί παρακαλώ κάποιος να μου εξηγήσει ήρεμα και νηφάλια τι στο καλό συμβαίνει με τις μπύρες σ' αυτό το φόρουμ; Γιατί κάθε ποστ έχει καμιά ντουζίνα beer icons; Αν δεν ήξερε κανείς το θέμα αυτού του φόρουμ (αν δε διάβαζε ας πούμε ελληνικά) θα νόμιζε πως η θεματολογία δεν αφορά κόμιξ, αλλά μπύρες! Ποια είναι η προϊστορία με τις μπύρες, και σε τι οφείλεται αυτή η επικίνδυνη ανάμειξη του εκρηκτικού κοκτέιλ κόμιξ και μπύρας εδώ μέσα;\nΠαιδιά σας ευχαριστώ και πάλι για το θερμότατο καλωσόρισμα. Νοιώθω πλέον ένας από σας. Απίστευτο! Ρε μπας και σε ξέρω; Δεν ήμουνα στο Τούρκικο. Ήμουν στο Πέμπτο Δημοτικό, δίπλα στο παλιό ορφανοτροφείο, που αργότερα έγινε μουσικό σχολείο. Κατόπιν στο Δεύτερο Γυμνάσιο, και μετά στο παλιό Πολυκλαδικό. Αλλά όλες οι παρέες μου ήταν στην παλιά πόλη και στο λιμάνι (άμα θες θα σου πω σε pm). Αμέ! Ραντεβού από τώρα για το ερχόμενο καλοκαίρι, καλά να'μαστε. Λοιπόν τελικά αυτός ο Βαγγέλης χρωστάει δανεισμένα κι αγύριστα κόμιξ στο μισό Ρέθυμνο! Πρέπει κάτι να γίνει για να συμμορφωθεί! Κανείς δε συμπεριφέρεται έτσι στη φυλή των κομιξάκιδων! Χρειαζόμαστε άμεσο σχέδιο δράσης!\nΕεεεε! Αλλού αυτά! Μπορεί να είμ' από χωριό, αλλά :Dizy: δεν είμαι! Παναγία μου, δηλαδή όταν πατούσα εκείνο το submit όλα κρινόταν από μια κλωστή;;; Πω πωωω. Έχω μείνει άφωνος. Είμαι τρομερά ευγνώμων! Θα χτυπούσα το κεφάλι μου στον τοίχο αν είχα απορριφθεί! Politics! Αλλά θα προτιμούσα να δίδασκα αυτο. Λοιπόν, και επί τη ευκαιρία, θέλω να κάνω μια δημόσια καταγγελία. Υπάρχει ένας πρώην φίλος μου στο Ρέθυμνο που λέγεται Βαγγέλης Σ. Σ' αυτόν λοιπόν τον πρώην φίλο μου δάνεισα το 1987, έξω από το φροντιστήριο αγγλικών, τον συλλεκτικό μου τόμο "Ιστορία και Δόξα της Δυναστείας των Ντακ". Και ακόμα να μου τον επιστρέψει!! Και μάλιστα ούτε που τον ξαναείδα από τότε. Πληροφορώ λοιπόν τον πρώην φίλο μου πως εάν βρίσκεται μεταξύ των θαμώνων του φόρουμ, να τσακιστεί να μου στείλει αμέσως pm, ώστε να του πω που να μου στείλει το κλεμένο κόμιξ! Έχει διορία έως τις 12:00 (high noon), ώρα GMT, το μεσημέρι της Παρασκευής. Είκοσι χρόνια είναι αρκετά Βαγγέλη!! Τελεσίδικη Υπογραφή: Μάστορας\nΕυχαριστώ όλους τους συν-άρρωστους και τις συν-άρρωστες για το αποστομωτικό καλωσόρισμα. Ένα ιδιαίτερο χαιρετισμό σε όλους τους περήφανους Κρήτες εδώ μέσα που μπήκαν στον κόπο να απαντήσουν. Σα να μου φαίνεται πως διάβασα κάποια υπονοούμενα παραπάνω για μερικά μέλη του φόρουμ που προσφέρονται να κατέβουν στην Κρήτη και να με "βοηθήσουν" να ταξινομήσω τη συλλογή κόμιξ μου. Να σας κόψω το βήχα από τώρα που είναι νωρίς..... :Nope: Η ντουλάπα με τα κόμιξ μου είναι ασφαλισμένη με τρία λουκέτα, τα δύο με συνδυασμό, τον οποίο ξέρω μόνο εγώ και ο τραπεζίτης μου στον ειδικό λογαριασμό τραπεζικής θυρίδας στην Ελβετία. Ταυτόχρονα υπάρχουν δύο κρυφές παγίδες γύρω από τη ντουλάπα, η μία είναι καταπακτή ενός τούνελ που καταλήγει σε βάραθρο με ακονισμένους πασάλους από ελεφαντόδοντο. Η άλλη έχει να κάνει με ακτίνες λέιζερ. Αν όλα αυτά καταφέρετε να τα ξεπεράσετε, θα σας πιάσει σίγουρα στον ύπνο ο συναγερμός υπερηχητικών ακτίνων, ο οποίος είναι συνδεδεμένος με το γειτονικό σπίτι του συγχωριανού μου του Μανώλη, που θα βρίσκεται δίπλα σας μέσα σε 30 δευτερόλεπτα, οπλισμένος με τα ακόλουθα: http://www.youtube.com/watch?v=gsRrno34-sQ Γι' αυτό λοιπόν, όπως λέμε στην Κρήτη, ξα σας.\nmastoras posted a topic in ΓΝΩΡΙΜΙΑ-ΚΑΛΩΣΟΡΙΣΜΑ\nΓεια χαρά από κομιξάκια στις ΗΠΑ. Μερικά λόγια για μένα [ζητάω προκαταβολικά να με συγχωρήσετε για το μακροσκελές αρχικό ποστ....] Ιούλιος του 1982. Παιδικές κατασκηνώσεις της Εθνικής Τράπεζας στο Διόνυσο (Αττικής). Μικρό παιδί, εννέα χρόνων, κάθε μεσημέρι βρίσκομαι στην πλατεία της κατασκήνωσης ανταλλάσσοντας γλυκά (που τα μάζευα κάθε απόγευμα όταν μας τα μοιράζανε μετά τον μεσημεριανό ύπνο) με κόμιξ. Μαζεύω έτσι την πρώτη μου σειρά «Μάχη των Πλανητών». Έχοντας φύγει για την κατασκήνωση με μια μισοάδεια βαλίτσα, γυρίζω σπίτι μου στην Κρήτη με δύο βαλίτσες, η μία γεμάτη κόμιξ. Φεβρουάριος του 1986: Στα πίσω θρανία του φροντιστηρίου των Αγγλικών. Η (και καλά) γκόμενα της τάξης βλέπει το τεύχος της «Βαβούρας» στην τσάντα μου και σκάει τρομερό γέλιο. «Καλά», μου λέει υποτιμητικά, «ακόμα αυτά τα παιδικά διαβάζεις; Χα χα χα!». Μου κάνει ολιγόλεπτη διάλεξη για την ωριμότητα και τα «σοβαρά βιβλία» κλπ. Σήμερα εκείνη δουλεύει σε ως μανικιουρίστρια στη μικρή επαρχιακή μας πόλη. Εγώ είμαι καθηγητής πανεπιστημίου (και ακόμα διαβάζω τη «Βαβούρα»). Μάρτιος του 1987: Μόλις τα χάλασα με το πρώτο μου κορίτσι. Αφορμή; Είχα παραλείψει να θυμηθώ την επέτειο των γενεθλίων της την προηγουμένη. Ο λόγος; Είχα περάσει το σαββατοκύριακο οργανώνοντας τα τεύχη του «Κόναν» στη συλλογή μου. Ιανουάριος του 1989: Ξεκινώ ένα φανζίν με κόμιξ δικής μου επινόησης, καθώς και μεταφορές από το «Βαβέλ». Το φωτοτυπώ κάθε Παρασκευή στο ψιλικατζίδικο της γωνίας και το μοιράζω σε φίλους στο σχολείο. Μετά από μερικές εβδομάδες με καλεί ο Λυκειάρχης στο γραφείο του για να μου μιλήσει για «τις φυλλάδες που μοιράζω στους μαθητές». Πάω και αντί να μου τα ψάλλει, μου ζητάει αντίτυπα για να τα διαβάσει! Στο τέλος της χρονιάς τέσσερις καθηγητές βρίσκονται στη λίστα διανομής του φανζίν. Στο κύκνειο άσμα του περιοδικού κάνω αφιέρωμα στο πολωνικό σκίτσο. Ιανουάριος του 1991: Εξωτερικό. Από τους ελάχιστους συνδρομητές εξωτερικού του «Παρά Πέντε». Ανακαλύπτω πως οι πολιτισμένες χώρες έχουν μαγαζιά κόμιξ σε κάθε πόλη. Σε εκπαιδευτική εκδρομή στο Λονδίνο το σκάω από το γκρουπ και περνάω ατέλειωτες ώρες στο Forbidden Planet. Αγοράζω το μισό μαγαζί και ζω με κονσέρβες τον υπόλοιπο μήνα λόγω έλλειψης χρημάτων.... Οκτώβριος του 1998: Επιχειρώ να ενώσω την αμερικανική συλλογή κόμιξ μου εδώ στις ΗΠΑ με τα ελληνικά αδερφάκια τους στην Κρήτη. Μεταφέρω στις ΗΠΑ επιλεκτικά καμιά 70ριά από τα 2000+ κόμιξ που έχω στην Κρήτη. Στο αεροδρόμιο στις ΗΠΑ ο παραξενεμένος τελωνιακός μου λέει «I didn’t know they published ‘Woody Woodpecker’ comics in Russia». «It’s Greek», του απαντάω. «What?» μου λέει. «Άστο». Ιούλιος του 2002: Μετακομίζω σε μια μικρή πόλη του νότου των ΗΠΑ που έχει μαγαζί κόμιξ στον κεντρικό δρόμο. «Καλό σημάδι για μια πόλη αυτό!», λέω ενθουσιασμένος στη σύζυγο, η οποία βγάζει έναν μακρύ αναστεναγμό και κουνάει με νόημα το κεφάλι της. Σεπτέμβριος του 2006: Στα γενέθλιά μου, η γυναίκα μου, που έχει πλέον καταλάβει τι ψώνιο είμαι, μου δίνει δωρεπιταγές για το παραπάνω κατάστημα. Μου λέει πως ποτέ της προξένησε τόσον ενθουσιασμό στον παραλήπτη ενός δώρου έχοντας ξοδέψει τόσα λίγα χρήματα. Ιούλιος του 2007: Ανακαλύπτω το greekcomics.gr. Μετά την ολιγόλεπτη λιποθυμία μου, σέρνομαι πίσω στην καρέκλα του γραφείου και γράφω βιαστικά αυτό το μήνυμα. Συνειδητοποιώ πως «I am not alone». Διακατέχομαι από συναισθήματα ευγνωμοσύνης προς όλους τους συντελεστές αυτής της προσπάθειας. Στέλνω το πρώτο μου μήνυμα και νοιώθω πραγματικά σαν να επιστρέφω από το ψιλικατζίδικο της γωνίας με δύο τόμους «Τομ και Τζέρυ», έναν «Μεγάλο Τιραμόλα», δύο «Βαβούρες» και το τελευταίο «Αντιρίξ και Συμφωνίξ». Να είσαστε καλά όλοι σας και ευχαριστώ για τη συγκίνηση που μου προσφέρατε. Θα τα λέμε τακτικά από εδώ.


ΔΡΟΜΟΛΟΓΗΘΗΚΑΝ ΑΚΟΜΗ ΤΡΙΑ ΣΗΜΑΝΤΙΚΑ ΕΡΓΑ ΥΠΟΔΟΜΩΝ ΓΙΑ ΤΗΝ ΚΟΙΝΩΝΙΑ ΤΗΣ ΛΕΡΟΥ - LEROS.GR\nΤην Δευτέρα 10-9-2018, ο Δήμαρχος Λέρου κ. Μιχάλης Κόλιας υποδέχτηκε στο γραφείο του τον Περιφερειάρχη Νοτίου Αιγαίου κ. Γιώργο Χατζημάρκο, προκειμένου να συζητήσουν και να διευθετήσουν σημαντικά ζητήματα που αφορούν το νησί μας. Παρόντες στη συνάντηση ήταν ο Έπαρχος της Περιφερειακής Ενότητας Καλύμνου κ. Γιάννης Θεμέλαρος, καθώς και συνεργάτες του Δημάρχου Λέρου.\nΣτη συνάντηση εργασίας ο κ. Κόλιας ενημέρωσε τον κ. Περιφερειάρχη για τα προβλήματα και τις ανάγκες του δήμου Λέρου, την πορεία υλοποίησης των έργων και τη στόχευσή του για τα επόμενα έτη, τονίζοντας παράλληλα την ανάγκη συμβολής της Περιφέρειας Νοτίου Αιγαίου στους τομείς αρμοδιότητάς της.\nΟ κ. Περιφερειάρχης εξέφρασε με τη σειρά του την ικανοποίηση του για την πορεία των υπό εκτέλεση έργων, ενώ δεσμεύτηκε για την χρηματοδότηση και την υλοποίηση των παρακάτω τριών νέων έργων:\n1. Την αναβάθμιση του Σφαγείου του νησιού με την προσθήκη γραμμής βοοειδών.\n2. Την προσθήκη τεσσάρων νέων αιθουσών στο σχολικό συγκρότημα Μπελλένειο.\n3. Την συνολική επέμβαση στις αθλητικές εγκαταστάσεις του Μπελλενείου Γυμνασίου και πιο συγκεκριμένα: την αποκατάσταση του κατεστραμμένου στίβου, την προσθήκη ηλεκτροφωτισμού, την αποκατάσταση του γηπέδου μπάσκετ, την αποκατάσταση του χλοοτάπητα.\nΜετά το πέρας της συνάντησης ο Δήμαρχος Λέρου ευχαρίστησε τον κ. Χατζημάρκο, τονίζοντας ότι η πολιτική ηγεσία της Περιφέρειας Νοτίου Αιγαίου βρίσκεται στο πλευρό της Δημοτικής Αρχής Λέρου, ενώ παράλληλα εξέφρασε τη βεβαιότητα ότι η άριστη συνεργασία μεταξύ Δήμου Λέρου και Περιφέρειας Νοτίου Αιγαίου θα συνεχιστεί και τα επόμενα έτη, με γνώμονα την ανάπτυξη και την πρόοδο του νησιού μας.


Βόλος: Τραυματιοφορέας έσωσε πρόωρο νεογέννητο μέσα σε ασανσέρ | Athens Voice\n26.06.2017 | 16:57\nΒόλος: Τραυματιοφορέας έσωσε πρόωρο νεογέννητο μέσα σε ασανσέρ\nΟ 40χρονος Σωτήρης διηγείται πώς έσωσε τη μικρή\nΣτην σωστή αντίδραση ενός τραυματιοφορέα οφείλει τη ζωή του ένα κοριτσάκι που γεννήθηκε πρόωρα και με το λώρο δεμένο γύρω από το λαιμό του.\nΟ παππούς του μωρού μετέφερε τη μητέρα και το νεογέννητο μωρό στο Τμήμα Επειγόντων Περιστατικών του Νοσοκομείου την περασμένη Παρασκευή στις πέντε το απόγευμα, με τη μητέρα να έχει γεννήσει πρόωρα κατά τη μεταφορά της.\nΑμέσως σήμανε συναγερμός στο Νοσοκομείο του Βόλου. Ο τραυματιοφορέας με πείρα 40 χρόνων, Σωτήρης Βολιώτης διηγείται: «Το μωρό με τη μητέρα και τον παππού ήλθαν στο Νοσοκομείο στα επείγοντα με Ι.Χ. Πήρα τη μητέρα με φορείο. Κρατούσε το μωρό στην αγκαλιά της, μελανιασμένο με τυλιγμένο το λώρο γύρω από το κεφάλι και το λαιμό. Δεν φαινόταν να αναπνέει. Αμέσως ήλθαν και δύο γιατροί ειδικευόμενοι συνοδεία να το ανεβάσουμε στη Μαιευτική Κλινική. Καθ’ οδόν και επειδή τα δευτερόλεπτα είναι σημαντικά και για την εγκεφαλική λειτουργία του μωρού, πέρα από τη ζωή του, στο ασσανσέρ ενώ γινόταν προσπάθειες από τους γιατρούς να δώσουν κάποιο χώρο στον ομφάλιο λώρο και στο λαιμό να αναπνεύσει το μωρό, μηχανικά εγώ, τον τράβηξα από το κεφάλι και ξετυλίχθηκε και το μωρό ανέπνευσε και έκλαψε και ανακουφιστήκαμε όλοι. Εκείνη τη στιγμή δεν ένοιωσα κάτι, αλλά περνώντας η ώρα κατάλαβα ότι έκανα κάτι σημαντικό. Στην ουσία έκανα το καθήκον μου» τόνισε.\nΣημειώνεται ότι μια νεαρή νοσοκόμα δεν άντεξε το σοκ της γυναίκας με τα αίματα και το μωρό με το λώρο στην αγκαλιά και έχασε τις αισθήσεις της. «Υπάρχουν αφανείς ήρωες στο Νοσοκομείο που καθημερινά αντιμετωπίζουμε χιλιάδες περιστατικά και αυτό το περιστατικό ανέδειξε τον αγώνα που δίνουμε κάθε μέρα για την υγεία των συνανθρώπων μας», παρατήρησε ο κ. Βολιώτης.\nΣύμφωνα με την ΕΡΤ, η επικεφαλής της νοσηλευτικής Κατερίνα Χαραμή, επισήμανε ότι αυτά είναι τα μικρά θαύματα μικρών καθημερινών ανθρώπων. «Το περιστατικό δεν ήταν απλό, χρειαζόταν γιατρός με δεξιότητες, αλλά ο Σωτήρης διατήρησε την ψυχραιμία του και με την εμπειρία του του κινήθηκε σωστά, ίσως και τυχαία βέβαια, αλλά δεν παύει να είναι ένα μικρό θαύμα» τόνισε.\n«Πρόκειται για έναν από τους πιο άξιους τραυματιοφορείς μας με μεγάλη εμπειρία και φάνηκε. Η διοίκηση θα τον βραβεύσει για την εξαιρετική του πράξη», δήλωσε ο κ. Δραμητινός. Η διοίκηση του Νοσοκομείου θα τιμήσει τον τραυματιοφορέα που έκανε για άλλη μια φορά το καθήκον του, σώζοντας μια ανθρώπινη ζωή.


Κασσαβέτη 3 Κηφισιά, Αθήνα\nΕλάχιστη 0 €\nΤο κατάστημα είναι κλειστό και δεν εξυπηρετεί παραγγελίες. Βρήκαμε 4 καταστήματα στην ίδια κατηγορία που σε εξυπηρετούν αυτή τη στιγμή:\nΧΡΟΝΟΣ: 35’ • ΕΛΑΧΙΣΤΗ: 10€\nΧΡΟΝΟΣ: 40’ • ΕΛΑΧΙΣΤΗ: 7€\nΧΡΟΝΟΣ: 35’ • ΕΛΑΧΙΣΤΗ: 8€\nΤραγανό τηγανητό τόφου σε ζωμό dashi. Γαρνίρεται με τζίντζερ, κόλιανδρο & konbu\nΓαρίδες μαριναρισμένες σε λεμονόχορτο, lime & chili σε κινέζικα ξυλάκια ψημένες στη σχάρα. Γαρνίρονται…\nΤηγανητά κομμάτια κοτόπουλο μαριναρισμένα σε σάλτσα σόγιας, σακέ, ρίγανη, θυμάρι & φρέσκο ginger & mirin.…\nΕλαφρά παναρισμένο καλαμάρι, γαρνιρισμένο με schischimi & αλάτι. Συνοδεύεται από πικάντικη σάλτσα ξυδιού\nΤηγανητές γαρίδες παναρισμένες σε φρυγανιά panko. Συνοδεύεται από chili garlic sauce, φρέσκα chillies, κόλιανδρο…\nΦτερούγες κοτόπουλο με πικάντικη σάλτσα yakitori. Συνοδεύεται από φρέσκο κρεμμύδι & ανάμεικτους σπόρους\nΧοιρινά παϊδάκια, μαριναρισμένα σε κορεάτικη σάλτσα BBQ & ανάμεικτους σπόρους σουσαμιού\nSides Gyoza 5 Τεμάχια. Dumplings με γέμιση της επιλογής σας. Στον ατμό ή τηγανητά\nGyoza ατμού με χοιρινό\nRamen Μεγάλα μπολ με νουντλς σε σούπα\nΑργοψημένο χοιρινό μαριναρισμένο σε σάλτσα bulgog & νούντλς σε ζωμό κοτόπουλο με dashi & miso. Συνοδεύεται…\nΜε τρυφερό μπούτι πάπιας, σπανάκι, κόλιανδρο, chillies, φρέσκο κρεμμύδι, σάλτσα εσπεριδοειδών & ζωμό λαχανικών…\nΜε συνδυασμό μανιταριών, τραγανό τηγανητό τόφου, παραδοσιακή ιαπωνική ομελέτα & νούντλς σε ζωμό λαχανικών\nSalads Οι σαλάτες wagamama είναι απολαυστικές και αποτελούν την ιδανική επιλογή για ένα πλήρες και ελαφρύ γεύμα\nΣαλάτα με κοτόπουλο με κόκκινες πιπεριές, magetout, μπρόκολο, κόκκινα κρεμμύδια ελαφρά μαγειρεμένα στο…\nWarm chili yasai salad\nΣαλάτα με tofu & λαχανικά, κόκκινες πιπεριές, magetout, μπρόκολο, κόκκινα κρεμμύδια ελαφρά μαγειρεμένα στο…\nSashimi sushi 5 Τεμάχια sashimi. Γαρνιρισμένα από μείγμα φυκιών, σουσάμι, πάστα wasabi & pickled ginger\nTataki sushi 8 Τεμάχια φιλέτο ψαριού\nHosomaki sushi 8 Τεμάχια sushi rolls με γέμιση. Γαρνιρισμένα με πάστα wasabi & pickled ginger\nUramaki sushi 4 ή 8 Τεμάχια sushi rolls. Γαρνιρισμένα με πάστα wasabi & pickled ginger\nΜε μάνγκο, αβοκάντο, αγγούρι & ανάμεικτους σπόρους σουσαμιού\nΜε γαρίδες παναρισμένες με panko, σχοινόπρασο, πράσινα chillies, chili sauce & chili flakes\nΜε τόνο, πράσινα chillies, σχοινόπρασο, chili sauce & coriander cress\nUramaki spider maki roll\n8 Τεμάχια. Με καβούρι, σπαράγγια, αβοκάντο, ιαπωνική μαγιονέζα & σουσάμι\nUramaki yatikori duck roll\n8 Τεμάχια. Με τραγανή πάπια, αγγούρι & σχοινόπρασο με γλυκιά μαγιονέζα & σάλτσα yakitori. Συνοδεύεται από…\nNigiri sushi 2 Τεμάχια nigiri. Γαρνιρισμένα από wasabi & pickled ginger\nMixed maki rolls (20 Κομμάτια)\nΜε 4 Philadelphia maki rolls, 4 spicy ebi, 4 mango, avocado & cucumber rolls, 4 california rolls & 4 spicy tuna\nVegetarian. Με 8 Uramaki μάνγκο, 8 Uramaki αβοκάντο, 8 Uramaki αγγούρι, 8 Hosomaki αγγούρι & 8 Hosomaki αβοκάντο\nΜε 4 hosomaki με σολομό, 4 hosomaki με αβοκάντο, 4 california maki rolls, 4 Philadelphia maki rolls & 4 sashimi σολομού. Γαρνίρεται με goma wakame\nΜε 8 hosomaki με σολομό & αγγούρι, 8 california rolls, 8 rainbow rolls. Γαρνίρεται από goma wakame salad & σχοινόπρασο\nΜε 2 nigiri με γαρίδα, 2 nigiri με σολομό, 4 sashimi σολομού, 8 Philadelphia maki rolls & 8 spicy tuna rolls. Γαρνίρεται με goma wakame\nTeppanyaki Noodles Σε αυτήν την κατηγορία μπορείτε να επιλέξετε μερικά από τα δημοφιλέστερα πιάτα με νούντλς. Ψήνονται σε μια καυτή πλάκα και ανάλογα με την επιλογή σας συνοδεύονται από φρέσκο κρέας, κοτόπουλο, ψάρι ή λαχανικά\nΜε udon νούντλς (χοντρά άσπρα νούντλς χωρίς αυγό) στο teppan, κοτόπουλο, γαρίδες, chikuwa, αυγό, βλαστάρια φασολιών…\nΑργοψημένο μαριναρισμένο μοσχάρι, γλυκοπατάτες, μανιτάρια, μελιτζάνα μαγειρεμένη στο wok με μία ήπια…\nΦιλέτο τόνου ψημένο medium rare στο teppan. Συνοδεύεται από κινόα, kale, κόκκινες πιπεριές, κόκκινο κρεμμύδι &…\nRice | Curry dishes Με ποικιλία από φρέσκες σάλτσες curry, από ήπιες & αρωματικές έως πικάντικες & καυτερές\nΤρυφερές λωρίδες κοτόπουλο με πράσινη πιπεριά, κόκκινη πιπεριά, mangetout, κρεμμύδι & φρέσκο κρεμμυδάκι.…\nΓαρίδες με πράσινη πιπεριά, κόκκινη πιπεριά, mangetout, κρεμμύδι φρέσκο κρεμμυδάκι. Μαγειρεμένα στο wok σε…\nΦέτες γλυκιάς πατάτας, μελιτζάνας & γλυκιάς κολοκύθας, παναρισμένες σε φρυγανιά panko, σερβιρισμένα με…\nKare lomen κοτόπουλο\nΓάλα καρύδας, chillies & μια πλούσια ελαφρά πικάντικη σάλτσα curry φτιαγμένη από lemongrass με ramen νουντλς. Γαρνίρεται…\nKare lomen γαρίδες\nRice | Donburi Πιάτα με ρύζι μαγειρεμένα στο wok\nTηγανητό ρύζι με αυγό, mangetout, καλαμπόκι, φρέσκο κρεμμυδάκι & μανιτάρια. Συνοδεύεται από πίκλες\nKoumi donburi κοτόπουλο\nΡύζι ιαπωνικού τύπου με κοτόπουλο & σάλτσα από lime yakitori. Συνοδεύεται από μπρόκολο, μανιτάρια, κόκκινο…\nKoumi donburi γαρίδες\nΡύζι ιαπωνικού τύπου με γαρίδες & σάλτσα από lime yakitori. Συνοδεύεται από μπρόκολο, μανιτάρια, κόκκινο κρεμμύδι,…\nΦρέσκοι χυμοί Οι χυμοί αποτελούν ιδανική επιλογή για να συνοδεύετε το αγαπημένο σας πιάτο. Είναι ιδιαίτερα αναζωογονητικοί και ορισμένοι καρυκεύονται με πιπερόριζα όπως ο χυμός καρότο ενώ αλλοι παραμένουν φυσικοί και απλοί όπως ο χυμός από μήλο, πορτοκάλι και φρούτα του πάθους\nΔευτέρα12:30-23:00 Τρίτη12:30-23:00 Τετάρτη12:30-23:00 Πέμπτη12:30-23:00 Παρασκευή12:30-23:30 Σάββατο12:30-23:30 Κυριακή12:30-23:00


ΑΝΟΞΕΙΔΩΤΟ ΠΑΓΟΥΡΙ PENNY SCALLAN ΓΙΑ ΑΓΟΡΙΑ | DPAM.gr\nΑΝΟΞΕΙΔΩΤΟ ΠΑΓΟΥΡΙ PENNY SCALLAN ΓΙΑ ΑΓΟΡΙΑ\nTo προϊόν "ΑΝΟΞΕΙΔΩΤΟ ΠΑΓΟΥΡΙ PENNY SCALLAN ΓΙΑ ΑΓΟΡΙΑ" προστέθηκε στο καλάθι σας.\nΚωδικός : PS BOTTLE THING\nPenny Scallan ανοξείδωτο παγούρι 500ml Wild thing για αγόρια. Μεταλλικό ανοξείδωτο παγούρι. Κατάλληλο για νερό & κρύα ροφήματα. Με πρακτικό καπάκι, για εύκολο άνοιγμα-κλείσιμο. Μικρό, ελαφρύ & επαναχρησιμοποιούμενο. Δεν στάζει. Κατάλληλο για το σχολείο ή την εκδρομή. Απόλυτα ασφαλές & υγιεινό, χωρίς τις τοξικές ουσίες του πλαστικού μπουκαλιού. Δεν περιέχει αλουμίνιο & τοξικές ουσίες. Χωρίς τη βλαβερή ουσία Δισφαινόλη Α (BPA free). Ταιριάζει απόλυτα στην πλαϊνή θήκη του σακιδίου Penny Scallan. Χωρητικότητα: 500ml. Πλέον στην DPAM θα βρείτε όλα τα αγαπημένα σας brands παιδικών αξεσουάρ και παιχνιδιών.


MarketNews | Το EUR αποτυγχάνει να κερδίσει παρά τo βελτιωμένο ΑΕΠ Follow\nΤο EUR αποτυγχάνει να κερδίσει παρά τo βελτιωμένο ΑΕΠ FXCM\nTo EUR έκλεισε την περασμένη εβδομάδα στο μέσο της κίνησης, σημειώνοντας ανώτατα κέρδη/ζημίες της τάξης του +/- 1.30%, καθώς η εβδομάδα δεν είχε μια ξεκάθαρη εικόνα.\nΚάτι, που άλλωστε διαβάσετε και μέσω των αναλύσεων των κύριων ισοτιμιών από την ομάδα του DailyFX Research.Σε ότι αφορούσε την κίνηση του EUR την περασμένη εβδομάδα η ερώτηση ήταν: “Θα συμβάλουν στην ενίσχυση του ευρώ οι ενδείξεις για τη βελτίωση της ανάπτυξης;” Πράγματι, όπως σημειώνεται και σε άρθρο της περασμένης εβδομάδας, το ευρώ δεν κατόρθωσε να παρουσιάσει σημαντικά κέρδη και συνεχίζει να “παλεύει” παρά τα σημάδια ανάκαμψης τόσο στον πυρήνα όσο και στην περιφέρεια της Ευρωζώνης.\nΠαρά το γεγονός ότι το EUR/USD σημείωσε μικρή πτώση κατά 0.10% (στο $1.3329) ενώ το EURJPY κέρδισε 1.26% (στα 130.00 γιεν), είναι σαφές ότι η ανάκαμψη στην περιφέρεια δεν ενισχύει την αισιοδοξία για το ενιαίο νόμισμα, τουλάχιστον όπως έγινε με την στερλίνα. Το GBP έχει σημειώσει τα μεγαλύτερα κέρδη για τον Αύγουστο, πρόσθεσε και 0.94% έναντι του EUR μέσα στην εβδομάδα.\nΗ συνεχιζόμενη έλλειψη αγοραστικής διάθεσης για το EUR, εν μέσω όλων αυτών των οικονομικών στοιχείων που μέχρι πρότινος αποδεικνύονταν άκρως θετικά, κάνει το νόμισμα ιδιαίτερα ευάλωτο σε κάθε αρνητική είδηση που βγαίνει από τα ειδησεογραφικά πρακτορεία. Την Παρασκευή 16 Αυγούστου το spread ανάμεσα στο ισπανικό και γερμανικό 10ετές ομόλογο υποχώρησε κάτω από 250 pips για πρώτη φορά από τον Αύγουστο του 2011, αλλά το ευρώ μόλις που ενισχύθηκε. Μια τέτοια είδηση τα προηγούμενα χρόνια θα λειτουργούσε ως καταλύτης για το νόμισμα και θα το ενίσχυε.\nΑν τα πολλά σημαντικά οικονομικά δεδομένα που οδηγούν σε μια φάση ανάκαμψης την Ευρωζώνη δεν ενισχύουν το EUR, για να δούμε άνοδο στο νόμισμα θα πρέπει να έχουμε -το λιγότερο- καλύτερα στοιχεία. Αυτή την εβδομάδα μπορούμε να πούμε πως υπάρχει μια τέτοια ευκαιρία, με πολλές "μέσης" σημασίας ανακοινώσεις, όπως μπορείτε να δείτε και στο Οικονομικό Ημερολόγιο του DailyFX.\nΑξίζει να σημειωθεί ότι οι ανακοινώσεις PMI για τη Γερμανία και την Ευρωζώνη θα κυκλοφορήσουν την Πέμπτη, και θα είναι το σημείο που αναμένεται να επικεντρωθούν οι επενδυτές σε σχέση με την ανάληψη ρίσκου γύρω από το νόμισμα. Σε γενικές γραμμές, τα στοιχεία PMI σε όλη την ένωση - από την Ιταλία, μέχρι την Γερμανία και την Ισπανία - έχουν βελτιωθεί. Οι έρευνες PMI θεωρούνται ως ένα ισχυρό στοιχείο και ένας προπορευόμενος δείκτης για το ΑΕΠ, και η συνεχιζόμενη παραμονή πάνω από το 50.0 θα υποδεικνύει ότι οι συνθήκες ανάκαμψης είναι προ των πυλών.\nΓια άλλη μια φορά, με σαφείς τις θετικές ενδείξεις ανάπτυξης στην Ευρωζώνη, δεν ψάχνουμε για τα πραγματικά δεδομένα αλλά για την αντίδραση των αγορών μετά από την ανακοίνωση των δεδομένων αυτών. Αν το EUR συνεχίζει να δυσκολεύεται με τις προοπτικές επιστροφής στην ανάπτυξη να έχουν αποτιμηθεί από την αγορά, τότε η αναπτυξιακή πορεία της Ευρωζώνης δεν θα έχει μεγάλη σημασία για το νόμισμα. Στην περίπτωση ειδικά που τα PMI αποτύχουν να επιβεβαιώσουν τις εκτιμήσεις, ο καταλύτης πίσω από την πρόσφατη εικόνα αισιοδοξίας για την Ευρωζώνη θα έχει χαθεί, και θα αναμένουμε πιέσεις στο EUR.


"Τα γυρίζει" ο Τραμπ μετά τις απειλές: Μεγάλος εμπορικός εταίρος των ΗΠΑ η Τουρκία - Στις 13 Νοεμβρίου το ραντεβού με τον Ερντογάν\n3:55 μμ, Τρίτη 08 Οκτ 2019 3:55 μμ, Τρίτη 08 Οκτ 2019\nΛίγες ώρες μετά τις απειλές που εκτόξευσε κατά της τουρκικής οικονομίας ο Ντόναλντ Τραμπ -μέσω twitter- αναφέρθηκε ξανά στην Τουρκία, αυτήν τη φορά σε τελείως διαφορετικό ύφος.\nΟ Τραμπ υπογράμμισε ότι η Τουρκία είναι ένας μεγάλος εμπορικός εταίρος του F-35 και ότι τον βοήθησε να σώσει πολλές ζωές στην επαρχία Idlib.\n«Τόσοι πολλοί άνθρωποι ξεχνούν ότι η Τουρκία είναι ένας μεγάλος εμπορικός εταίρος των ΗΠΑ. Στην πραγματικότητα κατασκευάζουν τον σκελετό δομικού χάλυβα για το F-35. Επίσης, με βοήθησε να σώσω πολλές ζωές στην επαρχία Idlib και να επιστρέψει, κατόπιν αιτήματός μου, ο πάστορας Μπράνσον, ο οποίος είχε πολλά χρόνια στη φυλακή ακόμα. Επίσης, θυμηθείτε και είναι σημαντικό, ότι η Τουρκία είναι ένα σημαντικό μέλος στο ΝΑΤΟ», έγραψε στο twitter ο Ντόναλντ Τραμπ, ο οποίος επιβεβαίωσε παράλληλα την επίσκεψη Ερντογάν στις ΗΠΑ στις 13 Νοεμβρίου.


Καλό Πάσχα και Καλή Ανάσταση απο το "ό,τι αγαπώ" - ό,τι αγαπώ\nΕτοιμαζόμαστε για τη μεγάλη γιορτή του Πάσχα και ειδικότερα της Ανάστασης του Χριστού, της σπουδαιότερης γιορτής του χριστιανικού εκκλησιαστικού έτους.\nΤο Άγιο Πάσχα από οποιανδήποτε πλευρά και να το δούμε, θρησκευτική, φιλοσοφική, μυθολογική, επιστημονική, συμβολίζει την Μεταμόρφωση και την Αναγέννηση.\nΤο Πάσχα στην Κέρκυρα μεγαλοπρεπές, λαμπρό, γεμάτο έθιμα και παραδόσεις σε μια κατανυκτική και γεμάτη δέος ατμόσφαιρα ξεχωρίζει με το πλήθος των εκδηλώσεων του. Λιτανείες, λατρευτικές τελετές, τοπικά έθιμα, πολλές και ποικίλες εκδηλώσεις με τη συμμετοχή των φιλαρμονικών και των χορωδιακών συνόλων αναδεικνύουν τη μοναδικότητα του κερκυραϊκού Πάσχα.\nΜέσα στο κλίμα αυτό λοιπόν, στο “ό,τι αγαπώ” πραγματοποιήθηκαν σε όλες μας τις τάξεις ποικίλες δραστηριότητες όσον αφορά το Ελληνικό Πάσχα και βέβαια τα τοπικά μας έθιμα.\nΣτο σχολείο μας το Πάσχα γιορτάζεται ως ‘αναγέννηση‘, η αναγέννηση της φύσης με τους μύθους, τα σύμβολα και τις παραδόσεις της την εποχή της Άνοιξης.\nΜε τους μαθητές μας μιλήσαμε για την εβδομάδα των Παθών, τη Λαμπροβδομάδα, και τα τοπικά μας έθιμα. Με συζητήσεις, αφηγήσεις, χρήση οπτικοακουστικού υλικού, και πολλές Πασχαλινές δημιουργίες και κατασκευές, οι μαθητές μας αναμένουν να βιώσουν τα τοπικά μας έθιμα, τις τυμπανοκρουσίες και τις μουσικές απο τις Φιλαρμονικές μας, τις δύο εντυπωσιακές Αναστάσεις μας με τα μαγευτικά πυροτεχνήματα και τους μπότιδες, το τσούγγρισμα των πασχαλινών κόκκινων αυγών και τις πασχαλινές λαμπάδες τους βέβαια.\nΚάθε γιορτή είναι μια αφορμή για ευχές και οι μαθητές του “ό,τι αγαπώ” σας εύχονται ήρεμες , όμορφες & χαρούμενες πασχαλιάτικες μέρες, με υγεία, χαρά, ελπίδα, δημιουργία & αγάπη!\nΤους μπότηδες να βάψουμε,\nτο έθιμο να αναβιώσουμε\nμαμάδες, μπαμπάδες και παιδιά!!!\nΤαξιδέψαμε στους κόσμους των παραμυθιών με τους Σοφούς και Περίεργους Πίσω από τα παραμύθια κρύβονται αληθινές ιστορίες…με τον Θεοδωρή Παπαϊωάννου στο “ό,τι αγαπώ”


Light L16. Εντυπωσιακή κάμερα με επιδόσεις... DSLR, εμφάνιση smartphone και 16 φακούς!\nby Christine Kitsati 9 Oct 2015\nΟνομάζεται Light L16 και είναι μία... 16 σε 1 (!) Android κάμερα, σχεδιασμένη από ένα νέο startup, που θέλει να τα βάλει με τη DSLR σας. Περιλαμβάνει 16 camera modules και έχει σχεδιαστεί ώστε να προσφέρει στους λάτρεις της φωτογραφίας αποτέλεσμα... DSLR στην τσέπη τους.\nΔιαθέτοντας 16 ξεχωριστούς φακούς -10 από τους οποίους μπορούν να τραβούν ταυτόχρονα- και επιτυγχάνοντας μία τελική φωτογραφία ανάλυσης έως 52MP, η Light L16 είναι, κατά τους σχεδιαστές της, το μέλλον της φωτογραφίας.\nΤρέχει Android, ενώ διαθέτει Wi-Fi υποστήριξη και οθόνη αφής 5 ιντσών, όσο για το μέγεθός της είναι αντίστοιχο με αυτό ενός... Nexus 6, αλλά δύο φορές παχύτερη.\nΔεν είναι, πάντως, μία οικονομική λύση, καθώς όσοι την προπαραγγείλουν πριν τις 6 Νοεμβρίου θα δώσουν 1.299 δολάρια, ενώ κατόπιν θα κοστίζει 1.699 δολάρια. Αναμένεται, πάντως, να είναι διαθέσιμη στα μέσα του 2016,.\nΔείτε εδώ φωτογραφίες τραβηγμένες με τη Light L16